Hawaii is die grootste eiland van en naamgewer vir die Amerikaanse deelstaat en gelyknamige eilandketting Hawaii in die sentrale Stille Oseaan met 'n oppervlakte van 10 432,5 vierkante kilometer en 'n bevolking van 185 079 in 2010. Om verwarring met die deelstaat te voorkom, word die eiland deur sy bewoners meestal The Big Island (Die Groot Eiland) genoem. Ander byname, wat minder gebruiklik is, is Orgideë- en Vulkaaneiland. Die eiland het die kenmerkende vorm van 'n driehoek en beslaan twee derdes van die Hawaise eilandketting se oppervlakte. Hawaii beskik met sy golwende weilande, tropiese reënwoude en woestyne, sneeubedekte bergpieke en strande oor die grootste verskeidenheid landskapsvorme van alle eilande. Sy vulkane is die grootstes en mees aktiewes op ons planeet. Hawaii het eers sowat 500 000 jaar gelede ontstaan en is sodoende geologies sowel die jongste van die Hawaise eilande asook een van die jongste landmassas op aarde. Twee van sy vyf vulkane, Mauna Kea (4 205 meter) en Mauna Loa (4 169 meter), is die hoogste bergpieke van die eilandketting en ook die enigste twee wat gedurende die wintermaande met sneeu bedek is.


Die vervalenergie is die energie vrygestel deur 'n kernverval aksie. Die verskil tussen die massa van die reaksie elemente en die massa van die produkte word dikwels uitgedruk as: Q = (massa van reaksie elemente) - (massa van produkte) Dit kan ook as energie beskryf word deur Albert Einstein se bekende formule E=mc². Vervalenergie word gewoonlik in terme van energireenhede MeV (mega elektronvolt) of KeV (kilo elektronvolt) uitgedruk. Tipes radioaktieweverval sluit in gamma uitstraling betaverval (vervalenergie is verdeel tussen die uitgestraalde elektron en die onsigbare neutrino wat terselfdetyd uitgestraal word) alfaverval Universiteit van Waterloo wetenskap departement Geargiveer 4 September 2012 op Wayback Machine


Biltong is 'n eg Suid-Afrikaanse peuselkos. Biltong is baie gewild in Suid-Afrika en Namibië onder die Afrikaners, maar ook in lande waar Suid-Afrikaners hervestig het oor die afgelope jare soos Nederland, Engeland, Australië, Nieu-Seeland en in Duitsland. Biltong word in dieselfde asem as boerewors, potjiekos, droëwors, melktert, koeksisters, afval, boerbeskuit en bobotie genoem as eg-tradisionele Afrikaanse geregte, en dit vorm 'n sosiale band tussen Afrikaners dwarsoor die wêreld. Biltong is opgeneem as 'n verteenwoordigende Suid-Afrikaanse gereg in 'n internasionale resepteboek wat deur die Verenigde Nasies gepubliseer is. Gekerfde beesbiltong. Tuisgemaakte beesbiltong. Biltong te koop op 'n winkelrak in Johannesburg. Biltong word gedroog in 'n elektriese oond. Wikiwoordeboek het 'n inskrywing vir biltong.


Die Olimpiese eed is die teks wat tydens die openingseremonie van elke Olimpiese Spele uitgespreek word deur 'n atleet en 'n amptenaar. Deur die uitspreek van die eed belowe die atlete en amptenare dat hulle tydens die spele by die reël en regulasies sal hou. Hoofstuk 5 van die Olimpiese grondwet beskryf hoe die eed afgelê moet word. Hier word voorgeskryf dat 'n atleet van die organiserende land die eed uitspreek namens al die atlete. Die eed word in Engels uitgespreek en lui as volg: In the name of all the competitors I promise that we shall take part in these Olympic Games, respecting and abiding by the rules which govern them, committing ourselves to a sport without doping and without drugs, in the true spirit of sportsmanship, for the glory of sport and the honour of our teams. Terwyl die atleet die eed aflê moet hy die Olimpiese vlag in sy linkerhand vashou en sy regterhand opgesteek hou. Die vlagdraers van al die deelnemende lande vorm 'n halwe sirkel voor die podium waar die atleet wat die eed aflê op staan. Daarna lê een van die amptenare van die organiserende land die eed af namens al die amptenare.


Oopbronsagteware (Engels: open source software) verwys na sagteware waarvan die bronkode vrylik beskikbaar, veranderbaar en kopieerbaar is. Sogenaamde Open Source lisensies, dit wil sê lisensies wat deur die Open Source Initiative (OSI) goedgekeur is, word aangewend om die gebruikersterme van oopbronsagteware te bepaal. Die beginsel van oopbronsagteware is in teenstelling met sagteware bestaande uit geslote bronkode (Engels: closed source software), soos byvoorbeeld Microsoft Windows en Internet Explorer, deurdat laasgenoemde nie vrylik in 'n leesbare formaat beskikbaar is nie en ook nie gekopieer of verander mag word nie. Een van die bekendste oopbronlisensies is die GPL (Engels: General public license) [1]. Volgens hierdie lisensie word veranderinge vrylik toegelaat alhoewel daar aan sekere voorwaardes voldoen moet word, wat daarop neerkom dat indien jy jou veranderinge wil versprei, jy die bronkode daarvan óók vrylik beskikbaar moet stel. Voorbeelde van bekende oopbronsagteware is: Linux Gnome Debian Ubuntu Cygwin Free Pascal Freevo Mozilla Firefox LibreOffice Voorbeelde van programmeertale wat ook oopbronsagteware is: PHP Python Vrye Sagteware Ope-inhoud Tim O'Reilly


Hier volg 'n lys van plekke in Algerië waarvan die name verander is: Bougie → Béjaïa Castellum Tingitanum → Orléansville → El Asnam (1962) → Chlef (1980) Cirta → Constantine Colomb-Béchar → Béchar Djanet → Fort Charlet (1915) → Djanet (1962) Fort Laperrine → Tamanrasset Géryville → El-Bayadh Hippo Regius → Bône → Annaba Ikosium → Icosium → Algiers Malaca → Calama → Guelma Rusicade → Philippeville → Skikda (1962) Saint André de Mers-el-Kébir → Mers-el-Kébir Hierdie artikel is ’n saadjie. Voel vry om Wikipedia te help deur dit uit te brei.


Pier Gerlofs Donia (Kimswerd, 1480 – Sneek, 28 Oktober 1520) was 'n Friese vryheidsvegter, volksheld, piraat en rebel. Hy was 'n enorme man en daar is gesê dat hy heelwat langer as 7 voet hoog gestaan het. Donia was hoofsaaklik bekend as vryheidsvegter vir die onafhanklikheid van Friesland (deesdae 'n provinsie van Nederland). Vanweë sy legendariese grootte en krag het hy ook die bynaam "Grote Pier" (Wes-Fries: Grutte Pier) gekry. Alhoewel niemand sy bestaan betwyfel nie, is die details van sy lewe in legende gehul. Pierius Winsemius. Chronycke ofte Historische Geschiedenis van Vrieslant', gepubliseer in 1622. Wikimedia Commons het meer media in die kategorie Pier Gerlofs Donia. (nl) Volksverhaal oor die Grote Pier Geargiveer 20 Mei 2008 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Pampoen verwys na sekere kultivars van skorsies, mees algemeen dié van Cucurbita pepo, wat rondom 'n gladde, effens geriffelde, skil het en diep geel tot oranje gekleur is. Die dik dop bevat die sade en pulp. Sommige buitengewoon groot kultivars van skorsies met 'n soortgelyke voorkoms is ook afgelei van Cucurbita maxima. Spesifieke kultivars van die winterskorsies is afgelei van ander spesies, insluitend C. argyrosperma en C. moschata, word ook soms "pampoen" genoem. In Nieu-Seeland en Australië verwys die term "pampoen" in die algemeen na die breër kategorie wat winterskorsies elders genoem word. Pampoene, soos ander skorsies, is inheems aan Noord-Amerika. Pampoene word wyd gekweek vir kommersiële gebruik. Pampoenpastei is 'n tradisionele deel van dankseggingsetes in die Verenigde State van Amerika. Kommersieel geblikte pampoen puree en pampoen pasteivulsels word gewoonlik gemaak van verskillende soorte van die winterskorsies. Pampoene word dikwels uitgehol as Jack o'lanterns vir versiering rondom Halloween. Wikiwoordeboek het 'n inskrywing vir pampoen. Wikispecies het meer inligting verwant aan Pampoen Hierdie artikel is ’n saadjie. Voel vry om Wikipedia te help deur dit uit te brei.


Vir die dorp in Vrystaat, sien Vrede, Vrystaat. Vrede is 'n toestand van stilte of harmonie, of 'n toestand sonder gevegte of oorloë. In hierdie begrip is vrede, onder ander toestande, 'n doelwit vir baie mense en organisasies. 'n Voorbeeld van 'n organisasie wat se doelwit vrede behels en wat betrokke is om die wêreld 'n vreedsame plek te hou, is die Verenigde Nasies. Vrede kan uit vrye wil bereik word, maar dit kan ook op mense geforseer word. Martin Luther King Jr. het 'n brief vanuit die Birmingham-tronk geskryf waarin hy sê: "Ware vrede gaan nie net oor die afwesigheid van konflik nie: dit gaan oor die aanwesigheid van regverdigheid". Martin Luther King Jr. se brief Wikiwoordeboek het 'n inskrywing vir vrede. Hierdie artikel is ’n saadjie. Voel vry om Wikipedia te help deur dit uit te brei.


Die Himalaja (Sanskrit: हिमालय; Nepalees: हिमालय; Oerdoe: ہمالیہ; van Sanskrit hima ("sneeu") en ālaya ("woning"), letterlik "tuiste van die sneeu") is 'n bergreeks in Suid-Asië, wat die Indo-Ganges-plein van die Tibetaanse plato skei. Dit lê uitgestrek van Pakistan oor Indië, Nepal, Tibet (Volksrepubliek China) en Bhoetan. Die Himalajaberge is 2 400 km lank en tussen 150 en 280 km breed. Veertien van sy pieke rys tot 'n hoogte van meer as 8 000 m bo seevlak: Berg Everest, K2, Kangchenjunga, Lhotse, Makalu, Cho Oyu, Dhaulagiri, Manaslu, Nanga Parbat, Annapurna, Gasherbrum I, Broad Peak, Gasherbrum II en Shishapangma. Berg Everest is die hoogste bergtop op aarde met 'n hoogte van 8 848 meter. In werklikheid bestaan die bergreeks uit drie hoofreekse wat soos 'n magtige vesting oor Noord-Indië troon. Die bewoners van die streek noem die berge "die tuiste van die sneeu", want die meeste van die berge is hoër as 5 400 m en dus dwarsdeur die jaar met sneeu bedek.


Die jaar 1261 was 'n gewone jaar wat volgens die Gregoriaanse kalender op 'n Saterdag begin het. Dit was die 61ste jaar van die 13de eeu n.C. Soos ander gewone jare het die jaar 12 maande, 52 weke en 365 dae gehad. 12 April – Pous Alexander IV gee 'n bul aan koning Hendrik III van Engeland wat hom onthef van sy eed wat die koning geneem het in die Voorsienings van Oxford. 29 Augustus – Pous Urbanus IV volg Pous Alexander IV op. 4 September – Pous Urbanus IV word gekroon. 25 Mei – Pous Alexander IV, die 181ste pous van die Rooms-Katolieke Kerk (* omtrent 1199).


Benjamin Radford (gebore op 2 Oktober 1970) is 'n Amerikaanse skrywer, ondersoeker en skeptikus. Hy het al meer as twintig boeke geskryf of bydrae aan gelewer en meer as 'n duisend artikels en kolomme geskryf oor 'n wye verskeidenheid onderwerpe, waaronder stedelike legendes, onverklaarbare raaisels, die paranormale, kritiese denke, massahisterie en mediageletterdheid. Sy boek, Mysterious New Mexico: Miracle, Magic, and Monsters in the Land of Enchantment, is in die somer van 2014 gepubliseer en is 'n wetenskaplike ondersoek na beroemde legendes en volksoorleweringe in die staat Nieu-Meksiko. In 2016 het Radford Bad Clowns, 'n 2017 Independent Publisher Book Awards-bronspryswenner, gepubliseer en hy word beskou as 'n kenner van slegte narre. Radford het verskyn op Good Morning America,CNN, die Geskiedeniskanaal, National Geographic Channel, die Leerkanaal, CBC, BBC, ABC-nuus, The New York Times, en vele ander afsetpunte. Radford karakteriseer homself as een van die wêreld se min wetenskapsgebaseerde, paranormale ondersoekers, en het eerstehandse navorsing gedoen oor psigiese mense, spoke, eksorcismes, wonderwerke, Bigfoot, stigmata, meermonsters, VVV- waarnemings, reïnkarnasie, gewassirkels en ander onderwerpe.


Alicia Vikander (gebore 3 Oktober 1988) is 'n Sweedse aktrise en vervaardiger. Sy is bekend vir haar rolle in die rolprente Testament of Youth (2014), Ex Machina (2014), The Man from U.N.C.L.E. (2015), en The Danish Girl (2015). 2010: Till det som är vackert 2011: The Crown Jewels 2012: A Royal Affair 2013: The Fifth Estate 2013: Hotel 2014: Testament of Youth 2014: Ex Machina 2014: Son of a Gun 2015: The Man from U.N.C.L.E. 2015: The Danish Girl 2015: Ingrid Bergman: In Her Own Words 2016: The Light Between Oceans 2016: Jason Bourne 2017: Tulip Fever 2017: Submergence 2017: Birds Like Us 2017: Euphoria 2017: Moomins and the Winter Wonderland 2018: Tomb Raider 2018: Anthropocene: The Human Epoch 2019: Earthquake Bird 2020: Born to Be Murdered 2020: Blue Bayou 2020: The Glorias 2020: The Green Knight 2021: Tomb Raider 2 1995: Småstjärnorna 2005: En decemberdröm 2013: Anna Karenina: A Story of Epic Love 2015: The Making of Testament of Youth 2015: Louis Vuitton: The Spirit of Travel 2016: Jason Bourne: The Bourne Style 2016: Jason Bourne: Inside the Hub 2017: Louis Vuitton: Cruise 2018 2018: Tomb Raider: Uncovered 2018: Tomb Raider: Croft Training 2018: Tomb Raider: Breaking Down the Rapids Alicia Vikander in die Internet-rolprentdatabasis


Kenneth McMillan (2 Julie 1932 – 8 Januarie 1989) was 'n Amerikaanse akteur. Hy was bekend vir sy rolle in die rolprente The Stepford Wives (1975), Dune (1984), Amadeus (1984), en Runaway Train (1985). 1975: The Stepford Wives 1979: Chilly Scenes of Winter 1981: Heartbeeps 1981: True Confessions 1982: Partners 1982: The Clairvoyant 1983: Blue Skies Again 1984: Dune 1984: Amadeus 1984: Reckless 1985: Runaway Train 1985: Cat's Eye 1987: Malone 1984: Suzanne Pleshette Is Maggie Briggs 1985: Our Family Honor 1982: In the Custody of Strangers 1983: Murder 1, Dancer 0 1983: Dixie: Changing Habits 1986: Acceptable Risks 1987: Tales from the Hollywood Hills: A Table at Ciro's 2013: The Calm Before the Chaos: Kyle T. Heffner Reflects on Runaway Train Kenneth McMillan in die Internet-rolprentdatabasis


Taoïsme, ook bekend as Daoïsme, is ’n godsdiens- of filosofiese tradisie van Chinese oorsprong met die klem op ’n lewe in harmonie met die Tao (Chinees: 道, letterlik die "Weg"; pinyin-spelling: Dao). Die Tao is ’n basiese idee in die meeste Chinese filosofiese skole; in Taoïsme dui dit egter op die beginsel wat die bron, patroon en wese is van alles wat bestaan. Taoïsme het parallel aan Confucianisme en Boeddhisme ontwikkel. Dié drie strominge het gesamentlik die grondslag van Neo-Confucianisme gevorm. Taoïsme verskil van Confucianisme deur nie klem te lê op ’n rigiede rituele en sosiale orde nie. Taoïstiese etiek wissel van skool tot skool, maar in die algemeen word klem gelê op wu wei (optrede sonder inspanning), "natuurlikheid", eenvoud, spontaniteit en die Drie Skatte: 慈 meegevoel, 儉 "matigheid" en 不敢為天下先 "ootmoed".


Avesties, ook Avesta, Oudbaktries of Zend genoem, is 'n uitgestorwe Irannese taal wat in die noordooste van die ou Persiese Ryk gepraat is. Die oudste bewaarde tekste dateer terug na die 6de eeu v.C. Die naam Avesties verwys na die Avesta, die boek met die leer van die profeet Zoroaster, die stigter van die Zoroastrisme. Volgens die kanonieke tweedeling van die Indo-Europese tale bestaan daar Satem-tale en Kentum-tale. Die woord satem is afgelei van die Avestiese woord satəm (honderd).


Ellis Beach is 'n plek geleë in die Verre Noorde van Queensland, Australië. Dit is langs die Koraalsee. Die manjifieke vyf kilometer strandstrook van Ellis Beach is slegs sowat dertig minute se ry ten noorde van Cairns aan die Captain Cook Highway en Port Douglas en val binne die Cairns streeksraad se gebied. Ellis Beach is een van die Tropiese Verre Noorde se pragtigste strande waar die Wêrelderfenis reënwoud strek tot by die Groot Koraalrif en is gewild onder die plaaslike bevolking asook besoekers. Vakansiehuisvesting (strandfront huisies, karavane en kampeerterreine) is beskikbaar by die Ellis Beach ontspanningsoord Ellis Beach is ook die tuiste van die Ellis Beach lewensreddersklub wat gereeld kompetisies en geleenthede organiseer. Vanaf November tot Mei patrolleer die klub ook die nette wat bedoel is om baaiers te beskerm teen gevaarlike jellievisse wat in die tydperk in die waters voorkom (nl. Chironex- en Irukandji-spesies). Ellis Beach het in die vierde reeks van die Amazing Race voorgekom. http://www.ellisbeach.com Ellis Beach Leisure Park and Oceanfront Bungalows http://www.ellisbeachslsc.com Ellis Beach Surf Lifesaving Club


Die Rand Daily Mail was 'n Johannesburgse oggendblad van 1902 tot 1985 en word algemeen gereken as die grootste teenstander in die Suid-Afrikaanse pers van die destydse regering. Die koerant is gestig deur Henry Freeman Cohen, met Edgar Wallace as eerste redakteur. In 1904 neem die Johannesburgse mynmagnaat Abe Bailey die koerant oor en in 1906 word die Sunday Times bekend gestel. Die Rand Daily Mail het in 1910 in samewerking met die Cape Argus en Cape Times 'n vennootskap met die nuusagentskap Reuters gesluit om 'n plaaslike nuusagentskap te begin. Die het in 1915 die Transvaal Leader geabsorbeer. Die Rand Daily Mail was die eerste koerant in Suid-Afrika wat die probleme van swart mense aangespreek het en het baie van die skandale ontrafel waarin die destydse Apartheidsregering hom bevind het. Die grootste hiervan was die sogenaamde Inligtingsdebakel wat op 3 November 1978 deur die koerant aan die lig gebring is toe die Mail berig het dat regeringsfondse gebruik is om die Washington Star uit te koop en The Citizen te begin. Selfs in 1960 met die slagting by Sharpeville was dit die Mail wat die storie gebreek het en die koerant was ook die eerste wat die toestande in Suid-Afrikaanse tronke rugbaar gemaak het.


Die Indianapolis Motor Speedway is 'n motorrenbaan in Speedway, Indiana in die VSA. Dit is die tweede oudste motorrenbaan wat steeds gebruik word in die wêreld. Dit is 4,023 km lank. Die renbaan was gasheer vir die wêreldbekende Indianapolis 500 ren, oorspronklik gehou op 30 Mei en daarna verskuif na die laaste Sondag van Mei. Sedert 1994 was die baan ook gasheer vir NASCAR se sogenaamde Brickyard 400 wat sedertdien nog elke jaar daar gehou is. In 1998 het Tony George, eienaar van die baan, 'n kontrak geteken om Formule Een se Verenigde State Grand Prix aan te bied vanaf 2000 en dit het vir heelwat opwinding en omstredenheid gesorg tot die voorlopig laaste ren in 2007. 2000 'n Reënbui voor die ren sorg vir 'n nat wegspring maar die baan droog vinnig uit en Michael Schumacher wen, met Rubens Barrichello tweede, op pad na 'n derde wêreldkampioenskap. 2001 Mika Häkkinen wen vir die laaste keer in sy loopbaan voor hy aan die einde van die seisoen uittree. 2002 Michael Schumacher en Rubens Barrichello was nog in die hele ren voor en op die laaste rondte het Schumacher begin stadiger ry in 'n poging dat hy en Barrichello gelyk sal klaarmaak.


PuTTY is 'n vrye telnet- en SSH-kliënt. Die sagteware stel gebruikers in staat om met 'n ander rekenaar verbind te word, meestal 'n bediener wat 'n UNIX-gebaseerde bedryfstelsel loop. PuTTY is 'n vervanging vir die verouderde terminaal (ook 'n Teletype of TTY genoem), 'n dom masjien wat voor die bekendstelling van die Persoonlike rekenaar gebruik was om met 'n bediener te koppel. Die verbinding tussen die terminaalsagteware en die bediener verloop meestal deur die SSH-protokol wat as veilige opvolger van die verouderde telnet protokol beskou word. PuTTY het geen installasieprogram nie, en kan gevolglik enige plek op die hardeskyf geplaas word. Die sagteware is beskikbaar vir Microsoft Windows en UNIX-tipe bedryfstelsels. Die PuTTY-pakket bestaan uit 'n aantal programme: PuTTY - die telnet- en SSH-kliënt PSCP - 'n program om lêers deur 'n veilige verbinding na 'n ander rekenaar te kopieer PSFTP - 'n SFTP-kliënt, vir veilige FTP-verbindings PuTTYtel - 'n telnet-kliënt (sonder SSH) Plink - 'n program wat opdraglyn (command line) toegang tot die PuTTY-funksionaliteit verskaf Pageant - 'n SSH-waarmerkagent, vir die berekening van geheime sleutels PuTTYgen - 'n program om geheime sleutels mee te genereer PuTTY weergawe 0.75 is vrygestel Die amptelike PuTTY webwerf PuTTY Tray sagteware ExtraPuTTY


Die South West Africa People's Organisation (SWAPO) is 'n politieke party wat Namibië sedert onanfhanklikheid in 1990 regeer. Dié party is in 1960 deur Toivo ya Toivo en Samuel Nujoma gestig. Al was dit voorheen 'n Marxisties-georiënteerde beweging, staan SWAPO vandag vir die beginsels van veelparty-demokrasie en 'n gemengde ekonomie. SWAPO was sedert sy stigting 'n wettige politieke party in Namibië, en was as politieke party deurentyd aktief. Selfs gedurende die tyd van die VN-monitorplan wat vergaderings van meer as 20 persone verbied het, het SWAPO nog steeds vergader. Die gevolg was dat SWAPO-leiers ook gereeld gearresteer is. SWAPO se stemkrag lê hoofsaaklik, maar nie eksklusief, by die Ovambostam. In Desember 1976 erken die VN Algemene Vergadering SWAPO as die “enkel gesaghebbende verteenwoordiger van die Namibiese bevolking”. Hierdie titel is natuurlik nie deur ander interne partye erken nie. SWAPO het van 1994 tot 2019 'n tweederdemeerderheid in die parlement gehad. In die algemene verkiesing wat in November 2019 gehou is, het die party 65,5% van die populêre stemme en 63 uit die 104 setels in die Nasionale Vergadering gewen.


Die Sochi Autodrom (Russies: Сочи Автодром), ook bekend as die Sochi Internasionale Straatbaan en die Sochi Olimpiese Parkbaan, is 'n 5,848 km lange Formule Een motorrenbaan in die ontspanningsdorp Sotsji langs die Swartsee in Rusland. Die baan is soortgelyk aan die Circuit Gilles Villeneuve en die Sydney Olimpiese Parkbaan, omrede dit rondom 'n Olimpiese stadion gebou is; in hierdie geval, die Sochi Olimpiese Park, plek van die Olimpiese Winterspele 2014. Dit huisves die Russiese Grand Prix, 'n wêreldkampioenskapsren, sedert 2014, aanvanklik vir 'n sewe-jaar kontrak. "Sochi Autodrom officially opened in Russia". Formula1.com (in Engels). Formula One Administration. 22 September 2014. Geargiveer vanaf die oorspronklike op 9 Januarie 2015. Besoek op 4 Oktober 2014. "2014 Formula 1 Russian Grand Prix". Formula 1.com (in Engels). Formula One Management. Geargiveer vanaf die oorspronklike op 7 Maart 2015. Besoek op 26 Julie 2014. Collantine, Keith (14 Oktober 2010). "Russia to join F1 calendar in 2014". F1 Fanatic (in Engels). Keith Collantine. Geargiveer vanaf die oorspronklike op 17 Mei 2017.


Erica Mendez is 'n Amerikaanse aktrise en skryfster. Sy is bekend vir haar rolle in die televisiereekse Pretty Soldier Sailor Moon (1992) en Erased (2016). 2014: MGS: Philanthropy - Part 2 2015: Love Live! The School Idol Movie 1992: Pretty Soldier Sailor Moon 1999: Dream Street 2011: Hunter x Hunter 2012: Magi: The Kingdom of Magic 2013: A Lull in the Sea 2013: Kiru ra kiru: KILL la KILL 2013: DokiDoki! PreCure 2014: Aldnoah.Zero 2014: Yuki Yuna Is a Hero 2014: Lego Friends 2015-17: Little Witch Academia 2016: Love Live!! 2016: Your Lie in April 2016: Erased 2016: Re: Zero - Starting Life in Another World 2016: The Power of Friendship 2017: Cyborg 009: Call of Justice 2017: Kakegurui: Compulsive Gambler 2017: Stitch & Ai 2017: Fate/Apocrypha 2018: Aggretsuko 2016: Lego Friends: Girlz 4 Life Erica Mendez in die Internet-rolprentdatabasis Erica Mendez op Twitter


Nes (Wes-Fries: Nes) is 'n dorp in die Nederlandse provinsie Friesland. Die dorp lê 12 km noord van Dokkum en ressorteer onder die munisipaliteit Noardeast-Fryslân. Dit het sowat 385 inwoners (2007-sensus). Hervormde kerk van Nes Nes Nynke van Hichtum (pseudoniem van Sjoukje Maria Diderika Troelstra-Bokma de Boer (Nes, 1860 – Hilversum, 1939), jeugboekskrywer en vrou van politikus, advokaat en digter Pieter Jelles Troelstra (Leeuwarden, 20 April 1860 - Den Haag, 12 Mei 1930) Wikimedia Commons het meer media in die kategorie Nes, Noardeast-Fryslân. Hierdie artikel is ’n saadjie. Voel vry om Wikipedia te help deur dit uit te brei.


Simbiose (Grieks: syn = saamwees + bios = lewe) beteken letterlik "saamlewe" en verwys na enige direkte en intieme saamleefverhouding tussen twee organismes van verskillende spesies. Bioloë onderskei tussen drie soorte simbiosie, naamlik kommensalisme, mutualisme en parasitisme. Diere in 'n simbiotiese verhouding word simbionte genoem. Wanneer die verhouding verpligtend is en albei organismes daaruit voordeel trek, staan dit bekend as mutualisme. Wanneer 'n soortgelyke verhouding nie verpligtend is nie, met ander woorde indien die organismes indien nodig afsonderlik van mekaar kan leef, staan dit bekend as proto-koöperasie. Kommensalisme is 'n verhouding waar een van die simbionte bevoordeel word, maar die ander een nie bevoordeel of benadeel word nie. As een van die simbionte bevoordeel word terwyl die ander een toeval lig benadeel word (byvoorbeeld deur skadelike uitskeidings, ensovoorts), staan die verhouding as amensalisme bekend. Wanneer een van die simbionte ten koste van die ander voordeel trek uit die verhouding, staan dit bekend as parasitisme. 'n Algemene simbiotiese verhouding wat by plante en die laer organismes aangetref word, is die waar een organisme nie self voedingstowwe kan vervaardig nie en dus van ŉ ander organisme daarvoor afhanklik is.


Cristiano Ronaldo dos Santos Aveiro (Portugees: [kɾiʃ'tjɐnu ʁuˈnaɫdu]; gebore op 5 Februarie 1985 in Funchal, Madeiraeilande, Portugal is 'n Portugese sokkerspeler wat vir Real Madrid speel. Hy het vantevore vir Sporting Lissabon en Manchester United gespeel. Hy het ook 144 keer vir die Portugese nasionale sokkerspan uitgedraf, waartydens hy 78 doelpunte aangeteken het. Lewis, Tim (8 Junie 2008). "He's got the world at his feet". The Guardian (in Engels). London. Geargiveer vanaf die oorspronklike op 22 Maart 2019. Besoek op 17 September 2016. "Cristiano Ronaldo (CR7)". realmadrid.com (in Engels). Real Madrid. Geargiveer vanaf die oorspronklike op 23 Februarie 2019. Besoek op 17 September 2016. Wikimedia Commons het meer media in die kategorie Cristiano Ronaldo. (en) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Apartheid, soms geëufemiseer tot afsonderlike ontwikkeling, verwys na 'n politieke bestel, ideologie en beleid wat op rasseklassifikasie gegrond is en tussen 1948 en 1994 as amptelike beleid in Suid-Afrika gegeld het. Die woord apartheid dui oorspronklik op 'n toestand van apart of afgesonder wees. Met die implementering van die Nuwe Benadering van P.W. Botha in 1984 na afloop van die referendum in 1983, is 'n beleid van magsdeling daargestel waarmee tentatiewe stappe gedoen is om ander groepe by die regering te betrek. Dit het egter steeds die swart meerderheid uitgesluit en is deur die meeste mense in Suid-Afrika en in die buiteland verwerp. Onder apartheid is lede van verskillende rasse geskei en is swart mense stemreg binne die sogenaamde "wit" Suid-Afrika ontsê. Die invoer van die beleid veroorsaak oneindige leed aan miljoene Suid-Afrikaners deur gedwonge verskuiwings, beperkings op beweging, indiensneming en gewelddadige onderdrukking van die vryheidstryd. Vele ander wette en reëlings soos die Groepsgebiedewet, Ontugwet en die Wet op Afsonderlike Geriewe dra by tot die daaglikse vernedering van swart en gekleurde mense.


Pius V was die 225ste pous van die Rooms-Katolieke Kerk van 1566 tot 1572. Hy word as heilige vereer in die Rooms-Katolieke Kerk. Hy is veral bekend vir sy rol in die konsilie van Trente, die Kontrareformasie en standaardisering van die liturgie. Pous Pius V is gebore as Antonio Ghislieri op 17 Januarie 1504 in Bosco, Hertogdom Milaan. Hy was 'n seun van Paolo Ghislieri en Domenica Augeria. Op die ouderdom van veertien jaar sluit hy aan by die Dominikane en neem die kloosternaam Michele aan. Sy naam word ook as Giovanni Michele aangegee. Hy word tot priester gewy in Genua in 1528. Hy het probeer om die morele laksheid in die Dominikaanse kloosters aan te spreek en is op eie versoek aangestel as inkwisiteur in Como. Sy hervormingsywer het hom die wrok van die plaaslike bevolking op die hals gehaal en hy moes terugkeer na Rome in 1550. Pous Paulus IV stel hom op 4 September 1556 aan as biskop van Sutri en Nepi en maak hom 'n kardinaal op 15 Maart 1557. Onder Pous Pius IV word hy biskop van Mondovi en Piëmont op 17 Maart 1560, maar sy teenstanders het dit reggekry om sy gesag as inkwisiteur in te kort.


St. John’s is die hoofstad en grootste stad van Antigua en Barbuda, 'n eilandnasie in die Karibiese See. Die stad is aan die noordwestelike kus van die eiland Antigua, dié land se grootste eiland, geleë. Die stad het 'n bevolking van 81 799 in 2011 gehad en 'n oppervlakte van 10 km². St. John’s is in 1632 deur Engelse gestig. Wikimedia Commons het meer media in die kategorie St. John’s, Antigua en Barbuda. Hierdie artikel is ’n saadjie. Voel vry om Wikipedia te help deur dit uit te brei.


Die Fédération Internationale de l'Automobile (FIA, Afrikaans: "Internasionale Automobielfederasie") is 'n vereniging wat op 20 Junie 1904 gestig is as die Association Internationale des Automobile Clubs Reconnus (AIACR) om die belange van motororganisasies en motorgebruikers te verteenwoordig. Vir die gewone publiek is FIA die beheerliggaam van vele motorrenbyeenkomste dwarsoor die wêreld, die bekendste hiervan is die Formule Eenreeks. Wikimedia Commons het meer media in die kategorie Fédération Internationale de l'Automobile. (en) (es) (fr) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Spinasie, soos gebruik in Afrikaans, kan na verskillende blaargewasse verwys. "Gewone" of "egte" spinasie, oftewel spinacia oleracea, is die gewas wat in verskeie dele van die wêreld as "spinasie" bekend staan. Die blare is dun en kleiner as byvoorbeeld dié van spinasiebeet (sien hieronder). Snybeet, ook genoem spinasiebeet of blaarbeet (beta vulgaris subsp. vulgaris var. vulgaris of cicla) is baie nou verwant aan beet en het herkenbare dik, geribde blare aan stele wat uit die grond groei. Ook die blare van gewone beet kan soos snybeet voorberei word. Dit is veral in Suid-Afrika, maar ook in Australië, dat "spinasie" ook na hierdie plant verwys. Tropiese spinasie (verskeie variëteite in die genus Amaranthus ). 'n Volksnaam vir een van die Amaranthus-variëteite is hanekam, wat, saam met 'n ander variëteit, ook as "morogo" bekend is ("morogo" is die Sotho-/Tswanawoord vir "groente" en verwys eintlik na verskillende donkergroen blaargewasse). Sommige tale verwys ook na morogo as "Afrika-spinasie".


Marc Chagall (1887–1985) was ’n Russiese skilder wat in Frankryk gewoon en gewerk het. Hy het in helder kleure geskilder en is bekend vir sy skilderye in fauvistiese, ekspressionistiese en kubistiese styl. Chagall is in die destydse Russiese Keiserryk gebore (tans Wit-Rusland). Hy verander later sy naam na die meer Franse Marc Chagall. Hy was die seun van 'n eenvoudige vishandelaar en die oudste van nege kinders. Die gesin was Joods. Hy sou later in sy werk telkens na hierdie arm, maar gelukkige tyd in sy lewe terugkeer. Nadat hy op skool met tekenkuns kennis gemaak het, kry hy van 1906 skilderlesse by die kunstenaar Joeri Pen. Sy ma stimuleer sy kunssinnige ambisies en in 1907 vertrek hy na Sint-Petersburg om daar onder Nikolai Roerich te studeer. Van 1908 tot 1910 studeer hy onder Léon Bakst aan die Zvantsevas-kunsakademie. Daarna begin hy sy loopbaan as 'n dekor-ontwerper. Dit was 'n moeilike tyd vir Chagall. Joodse burgers kon slegs met vergunning in Sint-Petersburg woon en hy bring 'n kort tyd daar in die tronk deur.


The Last of the Mohicans: A Narrative of 1757 is 'n historiese roman wat in 1826 deur James Fenimore Cooper geskryf is. Dit is die tweede boek van die Leatherstocking Tales-pentalogie en die bekendste onder hedendaagse lesers. The Pathfinder, wat 14 jaar later in 1840 gepubliseer is, is die opvolg daarvan. The Last of the Mohicans speel af in 1757, tydens die Franse en Indiaanse Oorlog (die Noord-Amerikaanse teater van die Sewejarige Oorlog), toe Frankryk en Groot-Brittanje geveg het om beheer oor Noord-Amerika. Gedurende hierdie oorlog het beide die Franse en die Britte inheemse Amerikaanse bondgenote gebruik, maar die Franse was veral afhanklik van hulle, aangesien die Franse in die noordoostelike grensgebiede in die minderheid was teen die Britte. Die gebeurtenisse van die roman speel spesifiek af voor, tydens en na die beleg van Fort William Henry. Die roman speel hoofsaaklik af in die omgewing van Lake George, New York, en beskryf die vervoer van die twee dogters van kolonel Munro, Alice en Cora, na 'n veilige bestemming in Fort William Henry.


Zeus was in die Griekse mitologie die oppergod, die heerser van die berg Olimpus en die god van die lug en donderweer. Griekse kunstenaars beeld Zeus gewoonlik op een van twee maniere uit: staande, met ’n weerligstraal in sy regterhand wat hy omhoog hou; of sittende, op ’n majestueuse manier. Zeus was die jongste kind van Kronos en Rea. In die meeste tradisies was hy getroud met Hera, maar soms ook Dione: Volgens die Ilias is hy die vader van Afrodite by Dione. Hy is bekend vir sy romantiese eskapades en die gevolg was talle goddelike en helddadige kinders, onder andere Atena, Apollo en Artemis, Hermes, Persefone (by Demeter), Dionusos, Perseus, Herakles, Helen, Minos en die Muses (by Mnemosune); by Hera was hy volgens die meeste weergawes die vader van Ares, Hebe en Hefaistos. Die hoofsentrum waar alle Grieke bymekaargekom het om eer te betoon aan hul hoofgod, was Olimpië. Die Olimpiese Spele was deel van hul vierjaarlikse fees. Daar was ook ’n altaar vir Zeus – nie van stene nie, maar van as, van die oorblyfsels van baie eeue se diere-offerandes daar.


Sir Walter Scott (Edinburgh, 14 Augustus 1771 - Abbotsford House, Abbotsford, 21 September 1832) was 'n Skotse digter en skrywer wat veral bekend is om sy historiese romans, waaronder Ivanhoe. Scott se eerste letterkundige aktiwiteite was vertalings uit die Duits, onder andere werke soos Götz von Berlichingen deur Goethe (1799). Sy eerste sukses was met poësie, soos sy driedelige The Minstrelsy of the Scottish Border (1802-1803) - 'n versameling historiese ballades - en die uitgerekte gedigte The Lay of the Last Minstrel (1805), Marmion (1808), The lady of the lake (1810), Rokeby (1813) en The lord of the isles (1815), wat almal oor gebeurtenisse uit die Skotse geskiedenis handel. Met die verskyning van The Lady of the Lake (1809), 'n geromantiseerde verhaal oor die ontmoeting van koning Jakobus V en die dogter van sy vyand, Ellen Douglas, het sy roem as romanskrywer en verteller van verhale begin. 'n Uitgerekte reeks historiese romans het gevolg.


Gebluste kalk of kalsiumhidroksied is 'n vastestof met fomule Ca(OH)2 en basiese eienskappe. Dit word gevorm uit ongebluste kalk en water met vrystelling van baie hitte: C a O + H 2 O → C a ( O H ) 2 {\displaystyle CaO+H_{2}O\to Ca(OH)_{2}} Dit het baie toepassings in die bou-industrie. Dit word ook toegepas in die landbou om suur in die grond te neutraliseer en toksiese vlakke aan aluminiumione neer te slaan as onskadelike alumiumhidroksied. Dit word ook as misstof gesien omrede dit kalsium en ook magnesium aan die plante lewer. Meestal is in die kommersiële produkte wat uit dolomiet vervaardig word ook magnesiumhidroksied aanwesig. Dit is 'n bietjie oplosbaar in water (1,85 [g/L] (@0 °C) en hierdie oplossing het 'n pH van 12,4 wat dit 'n bytende stof maak.


Jessica Sanchez (gebore 4 Augustus 1995) is 'n Amerikaanse aktrise. Sy is bekend vir haar rolle in die televisiereekse American Idol (2002), Glee (2009), en The Dr. Tess Show (2013). M.E.R.G.E. 2002: American Idol 2009: Glee 2013: The Dr. Tess Show Jessica Sanchez in die Internet-rolprentdatabasis


Die Pan Africanist Congress of Azania (vroeër bekend as die Pan Africanist Congress, afgekort as die PAC) was 'n Suid-Afrikaanse bevrydingsbeweging en is nou 'n klein politieke party in Suid-Afrika. Dit is op 6 April 1959 gestig nadat 'n paar lede van die ANC weggebreek het omdat hulle beswaar gemaak het teen die vervanging van die Program van Aksie van 1949 wat vervang is met die Vryheidsmanifes in 1955. Robert Sobukwe is verkies as die eerste president tydens die stigtingskongres wat in 1959 in Johannesburg gehou is. Die party se ideologie is Pan-Afrikanisme met drie beginsels van nasionalisme, sosialisme en kontinentale eenheid. Die idees berus grootliks op die leringe van Anton Lembede, George Padmore, Marcus Garvey, Kwame Nkrumah en W.E.B. du Bois. Vir baie jare was daar toenemende druk op die African National Congress (ANC) wat veroorsaak is deur die spanning tussen diegene met meer matige uitsigte en diegene met Afrikanistiese uitsigte. 'n Groot gevolg van hierdie verskille wat die veelrassige persoonlikheid van die instelling: die Afrikaniste het nie gedink dat samewerking met die Indiërs, kleurlinge en blankes die inheemse bevolking (d.i. swart mense) sou help om politieke beheer oor Suid-Afrika te verkry nie.


Mary Read (1685 - 28 April 1721), ook bekend as Mark Read, was ’n Engelse seerower. Sy en Anne Bonny is twee van die bekendste vroulike seerowers in die geskiedenis en van die min vroue wat sover bekend aan seerowery skuldig bevind is in die 18de eeu, wat die goue eeu van seerowery was. Read is in 1685 in Engeland gebore. Sy het van jongs af soos ’n seun aangetrek, aanvanklik sodat haar ma erfgeld kon kry en as ’n tiener om by die Britse weermag aan te sluit. Sy is daarna getroud en het in 1715, ná haar man se dood, na die Wes-Indiese Eilande getrek. In 1720 het sy "Calico Jack" Rackham ontmoet en saam met Anne Bonny by sy bemanning aangesluit. Hulle het albei soos mans aangetrek om hulle geslag weg te steek. Haar tyd as ’n seerower was kort, want sy, Bonny en Rackham is in November 1720 gevang. Hoewel Rackham gou tereggestel is, het beide Read en Bonny beweer hulle is swanger en hulle teregstelling is uitgestel. Read is in April 1721 dood, waarskynlik aan komplikasies van die swangerskap.


Morris dance is 'n tradisionele Engelse volksdans wat gewoonlik deur musiek begelei word. Dit word gegrond op ritmiese stapbewegings en choreografiese elemente wat deur 'n groep dansers uitgevoer word. Dansers dra gewoonlik klein klokkies aan hul skene en swaai voorwerpe soos stokkies, swaarde en sakdoeke. Die oorspronge van Morris-volksdanse is onbekend, dog word dit dikwels met elemente van vrugbaarheidsrituele en voor-Christelike seisoenale feeste verbind. Later, in die tyd van die nywerheidsomwenteling, het dansopvoerings op kerklike en publieke feesdae gewild geraak. Die oudste historiese verwysings na die dansstyl dateer uit die 15de eeu. So is Morris-danse in dié tyd byvoorbeeld tydens byeenkomste van Londense gildes opgevoer. Vandag is Morris-dansopvoerings 'n gewilde manier van vryetydsbesteding en gesellige byeenkomste in kroeë wat danksy Britse immigrante ook in oorsese lande soos Suid-Afrika gevestig is. Die verskillende style van Morris dance staan as traditions of tradisies bekend; die bekendstes hiervan is Cotswold Morris (wat sy oorsprong in die Oxfordshire-streek het), Border Morris (uit die Engels-Walliese grensgebied) en North West Morris (uit Lancashire).


Die jaar 2001 was 'n gewone jaar wat volgens die Gregoriaanse kalender op 'n Maandag begin het. Dit was die 1ste jaar van die 21ste eeu n.C. Soos ander gewone jare het die jaar 12 maande, 52 weke en 365 dae gehad. 2001 was die Verenigde Nasies se internasionale jaar van die vrywilliger. 1 Januarie – Die Eurogeldeenheid word ingestel in Griekeland. 6 Januarie – Die hooggeregshof van die VSA sertifiseer George W. Bush as die wenner van die Amerikaanse presidensiële verkiesing in 2000. 15 Januarie – Wikipedia, 'n veeltalige ensiklopedie, word vrygestel (Wikipediadag). 29 Januarie – Duisende studentebetogers in Indonesië storm die parlement en eis dat president Abdurrahman Wahid bedank oor beweerde betrokkenheid in korrupsieskandale. 31 Januarie – 'n Libiër word skuldig bevind vir sy deelname in die bomaanval van Pan Am vlug 103 wat in Lockerbie, Skotland geval het in 1988. Februarie – Britse en VSA magte bombardeer die Irakese lugafweernetwerk tydens die Irakse ontwapening. 6 Februarie – Likoed-partyleier Ariel Sharon word verkies tot eerste minister van Israel. 9 Februarie – Die duikboot USS Greeneville sink per ongeluk die vissersboot Ehime-Maru.


Om die jaarlikse vervoerkapasiteit tot 110 miljard kubieke meter te verdubbel, is 'n nuwe pyplyn, Nord Stream 2, tans in aanbou. Die Russiese Federasie gee voorkeur aan pyplyne in die Oossee nadat Oekraïne pogings aangewend het om landpyplyne as politieke en ekonomiese drukmiddel te misbruik. Nadat Oekraïne saam met Pole lobbiewerk in Washington gedoen het om die projek te dwarsboom, het die Verenigde State - wat met sy eie vloeibare gasuitvoere tans nie met die Russiese Federasie kan meeding nie - sanksies teen ondernemings ingestel wat by Nord Stream 2 betrokke is, onder meer met spesiale skepe wat gaspype onderwater kan aanlê. Toe hierdie sanksies ingestel is, was die tot dusver voltooide gedeelte van die pyplyn nog sowat 150 km van die Duitse kus af. As rede word aangevoer dat Duitsland op grootskaalse gasuitvoere aangewese is en sodoende kwesbaar sal wees vir politieke druk uit Moskou as die Russiese markaandeel verhoog word. Ontleders wys egter daarop dat Rusland self aangewese is op buitelandse valuta wat met gasuitvoere verdien kan word en in die verlede altyd 'n betroubare handelsvennoot was, selfs op die hoogtepunt van die Koue Oorlog.


'n Stratovulkaan, ook bekend as 'n saamgestelde vulkaan, is 'n keëlvormige vulkaan wat bestaan uit baie lae (strata) verharde lawa en tefra. Anders as skildvulkane word stratovulkane gekenmerk deur 'n steil profiel met 'n kruinkrater en periodieke tussenposes van ontploffende en uitvloeiingsuitbarstings, hoewel sommige van hulle kalderas, of ineengestorte kruinkraters, het. Die lawastrome van stratovulkane koel gewoonlik af en verhard voordat dit ver kan versprei as gevolg van die vloeitraagheid of taaiheid daarvan. Die magma wat dié lawa vorm, is dikwels felsies, het groot tot matige hoeveelhede silika (soos in rioliet, dasiet of andesiet) en kleiner hoeveelhede minder taai mafiese magma. Groot felsiese lawastrome is skaars, maar het al 15 km ver gevloei. Stratovulkane word soms "saamgestelde vulkane" genoem vanweë hulle saamgestelde struktuur van verskillende strata wat opgebou is deur agtereenvolgende uitwerpings van materiaal. Hulle is van die algemeenste soorte vulkane, teenoor minder algemene skildvulkane. Twee beroemde voorbeelde van stratovulkane is Krakatoa in Indonesië, bekend vir sy katastrofiese uitbarsting in 1883, en Vesuvius in Italië, waarvan die uitbarsting in 79 n.C. die stede Pompeji en Herculaneum verwoes het.


Julius Meinl International (Duits: Julius Meinl AG, Meinl-Gruppe), dikwels kort Julius Meinl genoem, is 'n Oostenrykse vervaardiger van koffie, fynproewerkos en ander voedsel wat sy hoofkwartier in die hoofstad Wene het. Behalwe vir sy vlagskipwinkel in die Weense middestad het die onderneming, wat na sy stigters Julius Meinl I en Julius Meinl II vernoem is, sy kleinhandelbelange in 1998/99 onder meer aan die Duitse Rewe-groep verkoop. Die onderneming het sy oorsprong in 'n koffiewinkel wat deur Julius Meinl I in 1862 in die 1ste Weense Distrik gestig is. Aanvanklik is hier net groen koffiebone verkoop, later ook vars geroosterde koffiebone. Die onderneming se kenteken – 'n swart kinderhoof met 'n hoë rooi fes-hoed teen 'n geel agtergrond – is oorspronklik deur die grafikus Joseph Binder ontwerp. In 2004 is dit deur 'n hersiene weergawe vervang wat deur die Italiaanse ster-ontwerper Matteo Thun geskep is. In 1877 het Julius Meinl II 'n omwenteling in die koffiebedryf teweeggebring deur sy eie roostermetode te ontwikkel waarby koffiebone nie meer regstreeks aan verhittingsgasse blootgestel is nie wat die koffie 'n onaangename bysmaak gegee het.


Die jaar 1933 was 'n gewone jaar wat volgens die Gregoriaanse kalender op 'n Sondag begin het. Dit was die 33ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. 5 Januarie – Bouwerk begin aan die Golden Gate-brug in San Franciscobaai. 30 Januarie – Adolf Hitler word rykskanselier van die Duitse Ryk. 8 Februarie – Die Boeing 247 onderneem sy eerste vlug. 19 April – Franklin D. Roosevelt kondig aan dat die VSA weg beweeg van die goudstandaard. 26 April – Die Gestapo word in Duitsland gevorm. 8 Julie – Die eerste rugbytoets tussen die Wallabies van Australië en die Springbokke van Suid-Afrika word op Nuweland in Kaapstad gespeel. 20 Julie – Pous Pius XI sluit 'n konkordaat met Duitsland. 27 Augustus – Die eerste volledige Bybel in Afrikaans word in gebruik geneem. 25 September – Die Afsluitdyk word in Nederland amptelik geopen. Chicago tree as gasheerstad van die Century of Progress-wêreldtentoonstelling op. 9 Januarie – Wilbur Smith, Zambiesgebore Suid-Afrikaanse romanskrywer († 2021). 17 Januarie – Dalida, Franse sangeres en aktrise († 1987).


Hierdie artikel handel oor die dwergplaneet Ceres. Vir ander artikels met 'n soortgelyke benaming, sien Ceres (dubbelsinnig). Ceres, amptelik 1 Ceres (simbool: ), is die kleinste dwergplaneet in ons Sonnestelsel. Dit is die enigste een in die asteroïdegordel en binne Neptunus se wentelbaan. Sy naam is afgelei van Ceres, die Romeinse godin van groeiende plante, die oes en moederliefde. Ceres is op 1 Januarie 1801 deur Guiseppe Piazzi ontdek. Met ’n deursnee van sowat 950 km is dit verreweg die grootste liggaam met die grootste massa in die asteroïdegordel; dit maak sowat ’n derde van die gordel se massa uit. Ceres is saamgestel uit rots en ys. Omdat dit die eerste asteroïde is wat ontdek is, is dit aanvanklik as ’n planeet beskou. Dit is egter in die 1850's as ’n asteroïde herklassifiseer nadat baie ander voorwerpe met soortgelyke wentelbane ontdek is. Die dwergplaneet is sferies, anders as die kleiner asteroïdes wat ’n kleiner swaartekrag het. Weens sy skynbare magnitude van 6,7 tot 9,3 is dit selfs op sy helderste te dof om met die blote oog van die Aarde af te sien, behalwe in uiterse donkerte.


Oksaalsuur is 'n organiese verbinding met die formule (COOH)2 (of C2H2O4). Dit het 'n molekulêre struktuur met twee karboksielsuur-groepe en dit is die eenvoudigste dikarboksielsuur. Sy soute heet oksalate. Suiwer oksaalsuur is 'n vastestof wat taamlik higroskopies is. Dit word gewoonlik as die dihidraat (COOH)2.2H2O verkoop. Dit is 'n wit kristallyne vaste stof wat 'n kleurlose oplossing in water vorm. Die suursterkte daarvan is baie groter as die van asynsuur. Oksaalsuur is 'n reduseermiddel en sy gekonjugeerde basis, bekend as oksalaat (C2O2−4), is 'n cheleermiddel vir metaalkatione. Oksaalsuur kom in talle natuurprodukte voor soos rabarber en spinasie. Een tipe nierstene bestaan uit 'n neerslag van kalsiumoksalaat. Die bereiding van soute van oksaalsuur vanuit plante was bekend sedert 1745, toe die Nederlandse botanikus en dokter Herman Boerhaave 'n sout van uit die plant Oxalidaceae geïsoleer het. Teen 1773 het François Pierre Savary van Fribourg, Switserland oksaalsuur van die sout in hierdie plante geïsoleer. In 1776 het die Sweedse chemici Carl Wilhelm Scheele en Torbern Olof Bergman oksaalsuur vervaardig deur suiker met gekonsentreerde salpetersuur te laat reageer;


'n Sentrale verwerkingseenheid (SVE), of hoofverwerkingseenheid is die komponent in 'n digitale rekenaars wat instruksies en data in rekenaarprogramme vervat vertaal en verwerk SVE's verleen die fundamentele eienskap van programeerbaarheid aan rekenaars saam met primêre stoorgeheue en toevoer/afvoer fasiliteite. 'n SVE wat vervaardig word deur van geïntegreerde stroombane gebruik te maak staan ook as 'n mikroverwerker bekend. Sedert die middel sewentigs het enkelskyf mikroverwerkers byna alle ander soorte SVE's vervang. Die vorm, ontwerp en implementering van SVE's het dramaties verander sedert die vroegste voorbeelde, maar hul fundamentele bedryf is basies nog dieselfde. Vroeë SVE's was pasgemaakte dele van 'n groter en gewoonlik unieke rekenaar. Pasgemaakte SVE's word deesdae min gebruik en word gestandaardiseerde veeldoelige verwerkers eerder gebruik. Hierdie neiging tot standardisasie het reeds begin in die tydperk van transistor hoofraam- en minirekenaars en het vinnig versnel vandat geïntegreerde stroombane bekend gestel is. Die eerste rekenaars soos ENIAC moes fisies herbedraad word om verskillende take uit te voer. Hierdie masjiene is dikwels na verwys as vaste-program rekenaars, aangesien hulle fisies heropgestel moes word om 'n ander program te kon uitvoer.


In wiskunde, is die heks van Agnesi, soms die heks van Maria Agnesi genoem (vernoem na Maria Agnesi) die kromme wat as volg gedefinieer word. Begin met 'n vaste sirkel, 'n punt O op die sirkel word gekies. Vir enige ander punt A op die sirkel, word die snylyn OA geteken. Die punt M is lynreg oorkant O. Die lyn OA sny die raaklyn M by die punt N. Die lyn parallel aan OM deur N, en die lyn loodreg tot OM deur A sny by P. Soos die punt A gevarieer is die pad wat P volg die heks. Die kromme is asimptoties tot die raaklyn van die vaste sirekel deur die punt O. Veronderstel die punt O is die oorsprong, en dat M op die positiewe y-as is. Veronderstel die radius van die sirkel is a. Dan het die kromme die Cartesiese vergelyking y = 8 a 3 x 2 + 4 a 2 {\displaystyle y={\frac {8a^{3}}{x^{2}+4a^{2}}}} .


Frekwensie word gemeet as die aantal voortdurende herhalings van 'n handeling of gebeurtenis per eenheid tyd. Dit word ook gedefinieer as die mate van verandering in fase van 'n sinusvormige golfvorm. Die frekwensie van 'n gebeurtenis word bepaal deur die aantal voorkomste van die gebeurtenis te tel binne 'n bepaalde tydperk en dan dit te deel deur die tydsduur. Dit kan ook bepaal word deur die tydsduur van 'n bepaalde hoeveelheid gebeurtenisse te neem. Net soos voorheen word die aantal gebeurtenisse gedeel deur die tydsduur om die frekwensie te bereken. Die SI-eenheid van frekwensie is hertz (Hz). Dit is vernoem na die Duitse fisikus Heinrich Rudolf Hertz. 1 Hz beteken dat die gebeurtenis een keer per sekonde herhaal, 2 Hz beteken dat die gebeurtenis twee keer per sekonde herhaal. Ander eenhede wat gebruik word om frekwensie te meet sluit revolusies per minuut (rpm) in. Hartklop en musiektempo word in polsslae per minuut gemeet. Soms word hoekfrekwensie eerder gebruik. Dit word in radiale per sekonde (rad/s) gemeet.


Die Republiek van Suid-Afrika is die belangrikste mynbouland en die enigste land met 'n gevorderde nywerheidsektor op die vasteland van Afrika. Vóór die aankoms van die eerste Europese setlaars in die jaar 1652 het net 'n klein aantal Bantoestamme koper, tin en ystererts met primitiewe metodes ontgin. Die intensiewe ontginning van die land se minerale het eers in die 19de eeu danksy die gebruik van moderne tegnologie begin, en goud en diamante het 'n belangrike bydrae tot die ekonomiese ontwikkeling van Suid-Afrika gelewer. Tot by die vroeë sewentigerjare van die 20ste eeu het die land se ekonomie in die rigting van 'n nywerheidsland beweeg. Politieke onluste, sanksies en 'n onverantwoordelike makro-ekonomiese beleid het sedertdien 'n negatiewe uitwerking op die ekonomiese ontwikkeling gehad, en Suid-Afrika word nou weer by die ontwikkelende lande gereken. Terwyl die demokratisering, wat teen die middel van die tagtigerjare as 'n voorvereiste vir ekonomiese groei beskou is, in 1994 plaasgevind het, het die land oor tien jaar sowat 'n vyfde van sy goed opgeleide Blanke bevolking verloor. Die land is nog steeds 'n invoerder van kapitaalgoedere, wat hy met uitvoere van grondstowwe en landbouprodukte betaal.


Antwerpen kan wees: Antwerpen (distrik), distrik van die stad Antwerpen Antwerpen (provinsie), Belgiese provinsie in Vlaandere Antwerpen (stad), hoofstad van en munisipaliteit in die provinsie Antwerpen Arrondissement Antwerpen, arrondissement van die provinsie Antwerpen Bisdom Antwerpen, Belgies bisdom


Die Vlagsterte (Kuhliidae) is 'n vis-familie van die orde Perciformes. Hulle kom natuurlik in die Indiese Oseaan en Stille Oseaan voor. Daar is een genus en dertien spesies in die familie, waarvan slegs K. rupestris 'n varswaterspesie is en slegs twee spesies kom aan die Suider-Afrikaanse kus voor. Vlagsterte het 'n silwer voorkoms. Hulle vorm bedags skole en versprei in die aand op soek na kos. Hulle vreet soöplankton en vis. Die vis kan 'n lengte van 50 cm bereik. Die volgende genus en gepaardgaanse spesies kom aan die Suid-Afrikaanse kus voor: Kuhlia Kuhlia mugil - Bontstertjie Kuhlia rupestris - Klip-vlagstert Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies


Zeulenroda-Triebes is 'n Duitse stad geleë in die deelstaat Thüringen. Die stad het 16 445 inwoners in 2011 gehad. Amptelike webwerf van Zeulenroda-Triebes Hierdie artikel is ’n saadjie. Voel vry om Wikipedia te help deur dit uit te brei.


Roland Athol Price Trollip (gebore 12 Maart 1964) is 'n Suid-Afrikaanse politikus en sedert Februarie 2022 'n lid van ActionSA. Hy was etlike jare lank 'n lid en leier van die Demokratiese Alliansie en was vanaf 18 Augustus 2016 tot 27 Augustus 2018 burgemeester van die Nelson Mandelabaai Metropolitaanse Munisipaliteit in die Oos-Kaap. Athol Trollip is op Bedford in die Oos-Kaap gebore waar hy ook skoolgegaan het. By Woodridge College het hy onderhoofseun geword en was hy kaptein van rugby, swem, waterpolo en branderplankry en lewensredding se eerste spanne. Hy is met Angela getroud en hulle het twee kinders, Roland en Kate. Trollip is in 1999 tot die Oos-Kaapse provinsiale wetgewer verkies nadat hy van 1995 as munisipale raadslid in die Amathole-distriksmunisipaliteit gedien het. Hy het in 2002 provinsiale leier geword toe hy die voormalige Nasionale Party provinsiale leier, Tertius Delport, naelskraap verslaan het. Trollip se oupa, ook Athol Trollip, was parlementslid vir die Verenigde Party vir Port Elizabeth-Sentraal in die 1950's en sy vader, Douglas, was 'n afdelingsraadslid van die Smaldeel-afdelingsraad.


SV Wacker Burghausen is 'n Duitse sportklub uit die dorp Burghausen in Beiere met ongeveer 6 000 lede wat meer as 20 sportsoorte beoefen. Die klub is veral bekend vir sy sokkerspan, wat in die 2. Bundesliga meeding. Die klub was vir jare relatief obskuur, maar het in die 2002/03-seisoen sy grootste prestasie behaal deur na die 2. Bundesliga te promoveer. Die klub se tuisveld, die Wacker-Arena, was vroeër bekend as die Stadion an der Liebigstraße en moes reeds verskeie kere vergroot word om te voldoen aan die lisensievereistes van die hoër ligas waarin die span die afgelope jare meeding. Die Wacker in die span se naam verwys na 'n groot plaaslike chemiese maatskappy onder wie se beskerming die sportklub aanvanklik gestig is en wat steeds een van die hoofborge is. Amptelike klubblad Abseits Guide to German Soccer


'n Rooibloedsel is die mees algemene soort bloedsel, ook bekend as 'n eritrosiet (Grieks erythros = rooi + kytos = hol). Dit is nie 'n egte sel nie, omdat dit nie 'n kern bevat nie, maar dit sirkuleer wel in die bloed. Hierdie selle se belang lê daarin om suurstof van die longe van 'n mens/soogdier aan die liggaamselle te lewer via die bloed. Die rooi kleur is afkomstig van die hemoglobien in die sel, wat 'n ysterbevattende proteïenmolekuul is wat suurstofmolekule kan bind in 'n suurstofryke omgewing en weer kan loslaat in 'n suurstofarme omgewing. Mans het ongeveer 5 miljoen rooi bloedliggaampies per milliliter bloed, terwyl daar ongeveer 4800000 rooi bloedliggaampies per milliliter in 'n vrou se bloed is. Die suurstofdraende kapasiteit van die bloed word deur die aantal rooi bloedliggaampies bepaal. Die leeftyd van 'n rooibloedsel is ongeveer 120 dae. Dit maak tot 99% uit van selle in die bloed. Die ander is witbloedselle en bloedplaatjies. Siektes wat die rooibloedselle betrek sluit in malaria asook sekelselsiekte en talassemie. Wêreldspektrum, Vol. 3, 104-108, ISBN 0 908409 44 3


The Doors was 'n legendariese musiekgroep wat bestaan het uit vier Amerikaanse jongelinge. Die naam van The Doors kom van 'n Aldous Huxley boek, The Doors of Perception, wat op sy beurt 'n reël uit 'n gedig van William Blake ontleen het, "When the doors of perception are cleansed/Things will appear as they are, Infinite". The Doors dien as een van die belangrikste musiekgroepe van die jare sestig. Die musiek is 'n mengsel van blues, rock, psigedeliese musiek, klassieke musiek en jazz. Die opruiende en kompromielose optredes van Morrison maak hul optredes radikaal en kontroversieel. Morrison self dra gereeld sy gedigte voor tydens konserte. Wat in hul musikale benadering opval, is die afwesigheid van 'n baskitaar-speler. Die groep het gesoek na 'n baskitaar-speler, maar niemand was bereid om die basdele op die voorgestelde manier te speel nie. Die basgedeeltes word deur Ray Manzarek met sy linkerhand gespeel op 'n Fender Rhodes Piano Bass, wat bo-op sy Continental Vox orrel geplaas is.


Relais et Châteaux is 'n internasionale vereniging van privaat luukse hotelle en restourante. Die groep het tans 453 lede in 50 lande en is op al vyf vastelande verteenwoordig. Die groep is in Frankryk gestig en staan bekend vir sy streng voorwaardes van lidmaatskap. In hotelle en restourante, wat by die vereniging wil aansluit, moet daar naas die gewone kenmerke van 'n luukse hotel of restourant ook 'n unieke atmosfeer heers, waardeur hulle 'n verskil kan maak in vergelyking met kettinghotelle. Die meeste Relais et Château-hotelle en -restourante is gevestig in historiese kastele, herehuise of statige stadhuise en beskik oor eersterangse restourante. Relais et Châteaux se leuse, wat ook die voorwaardes van lidmaatskap en die maatstaf vir kwaliteitskontroles opsom, is die "vyf C's": Caractère (karakter), Courtoisie (beleefdheid), Calme (rustigheid), Charme (sjarme) en Cuisine (kookkuns). Die webwerf van Relais et Châteaux Hierdie artikel is ’n saadjie. Voel vry om Wikipedia te help deur dit uit te brei.


Die term tourtière verwys na 'n maalvleispastei, wat sy oorsprong in die Kanadese provinsie Québec het en van varkvleis, kalfsvleis of beesvleis gemaak word. Die naam is afgelei van die Franse woord tourte - 'n soort wilde duif, wat aanvanklik vir die gereg gebruik is, maar teen die begin van die 20ste eeu uitgesterf het. Tourtière is 'n tradisionele Kersfees- en Oujaarsaand-gereg in Québec, maar dit word ook die hele jaar deur in kruidenierswinkels aangebied. Die pastei word ook deur Frans-Kanadese in ander dele van Kanada geniet en het danksy die vestiging van talle Kanadese immigrante lankal in die Amerikaanse Nieu-Engeland-state Vermont, New Hampshire en Maine as 'n tradisionele Ou Kersaand-gereg gewild geraak. In die Saguenay-Lac-Saint-Jean-streek staan hierdie soort vleispastei as pâté à la viande (letterlik "vleispastei") bekend. In hierdie streek is verskillende soorte vleis (waaronder ook wildsvleis), wat in blokkies gesny word, aartappels en tamaties die belangrikste bestanddele. Hierdie variant word in Québec en ander dele van Kanada soms ook tourtière du Lac Saint-Jean genoem.


Die Sinagoge in Paul Krugerstraat is 'n historiese gebou in Pretoria wat in 1898 voltooi is. Sammy Marks het die stene en elektriese ligte vir die gebou geskenk. Die gebou is in die Neo-Bisantynse styl gebou soos wat op daardie stadium in Rusland die gebruik was. Baie van die plaaslike Jode, insluitend Sammy Marks, was uit Litaue afkomstig wat toe deel van Rusland was. PJ Greyling, Pretoria en die Anglo-Boere Oorlog, 'n Gids, Protea Boekhuis, Pretoria, Suid-Afrika, 2000, p66 Wikimedia Commons het meer media in die kategorie Paul Krugerstraat-sinagoge. Hierdie artikel is ’n saadjie. Voel vry om Wikipedia te help deur dit uit te brei.


Ferial Haffajee was die eerste vroulike hoofredaktrisse van die Mail & Guardian en daarmee ook die eerste van 'n noemenswaardige koerant in Suid-Afrika. Sy is tans redakteur van City Press. Haffajee het as die dogter van klerewerkers in die werkersklaswoonbuurt Bosmont in Johannesburg groot geword en het by die Universiteit van die Witwatersrand studeer. Ná voltooiing van haar studies het sy as leerlingjoernalis by die Weekly Mail begin werk. Daarna het sy by die SABC as radioregisseur en televisie verslaggewer gewerk. In die tydperk het sy bekendheid verwerf toe sy gekies is as lid van 'n paneel verslaggewers wat die eerste onderhoud gevoer het met Nelson Mandela kort na sy vrylating. Dit is gevolg deur politieke verslaggewer by die Financial Mail waar sy tot besturende redakteur bevorder voor sy weer by die Mail & Guardian aangesluit het as mederedakteur. Worldpress.org Ferial Haffajee: Editor as Newsmaker, Besoek op 17 Februarie 2007 Despardes S. African Indian is first woman editor of national daily Geargiveer 3 Februarie 2007 op Wayback Machine, Besoek op 17 Februarie 2007 Hierdie artikel is ’n saadjie. Voel vry om Wikipedia te help deur dit uit te brei.


TSG Hoffenheim is 'n Duitse sportvereniging uit die buurt Hoffenheim in Sinsheim, Baden-Württemberg. Naas sokker is daar ook 'n gimnastiek- en atletiekafdeling. Die klub is in 1899 gestig as Turnverein Hoffenheim. Na die samesmelting van die gimnastiek- en sokkerverenigings in 1945 het TSG Hoffenheim ontstaan. Die opmars van die klub het in 1990 begin, terwyl die klub nog in die A-Klasse ('n lae amateurdivisie) meegeding het, toe Dietmar Hopp, een van die grondleggers van die sagtewarereus SAP, by die klub betrokke geraak het. Hopp was in sy jeugjare by die klub betrokke en het as hoofborg op die toneel verskyn. Na 'n reeks promosies in die Bezirks-, Landes- en Verbandsliga word die klub in die 2000/01-seisoen as debutant kampioen in die Oberliga Baden-Württemberg. Die klub het in 2007 na die 2. Bundesliga gepromoveer en na slegs een seisoen sensasioneel na die Bundesliga gepromoveer. Die klub het in 1999 die Dietmar Hopp-stadion met 'n kapasiteit van 5 000 in gebruik geneem. Die klub sal in 2009 sy intrek neem in die splinternuwe Rhein Neckararena, wat tans in aanbou is in Sinsheim en met 'n kapasiteit van 30 000 voldoen aan Bundesliga-standaarde.


Woods-metaal is 'n unieke eutektiese mengsel van Bismut (50%), Lood (25%), Tin (12.5%), Kadmium (12.5%) met 'n besondere lae smeltpunt (ongeveer 70°C). Dit word dikwels in die klaskamer gebruik om die eienskappe van eutektiese mengsels op dramatiese wyse ten toon te stel deur byvoorbeeld 'n teelepel daaruit te giet en te demonstreer hoe dit in warm kookwater smelt. In die nywerheid word dit ingespan as soldeersel vir lae temperatuurtoepassings om komponente te heg wat sensitief is vir hoë temperature. Dit word ook aangewend as smeltbare koppelstukke in veiligheidstoerusting (soos watersproeiers) wat geaktiveer word as die omgewingstemperatuur tydens 'n brand 70°C bereik en die draad/staaf smelt. Die metaal kan ook gebruik word om werkstukke stewig vas te hou vir masjinering sonder om die dele wat geklamp word te bekadig (tipies gebruik tydens vervaardiging van turbinelemme). 'n Werf oor Kadmium, een van die bestanddele van Woods Metaal met inligting oor die legering. Geargiveer 1 Augustus 2005 op Wayback Machine


Flerovium is 'n radioaktiewe chemiese element op die periodieke tabel met die simbool Fl en atoomgetal 114. Op 30 Mei 2012 is die tydelike naam ununquadium en simbool Uuq deur die IUPAC in flerovium en Fl verander. Die ontdekking van flerovium in Desember 1998 is in Januarie 1999 deur wetenskaplikes by die Gesamentlike Instituut vir Kernnavorsing in Doebna, Rusland, aangekondig. Dieselfde span het drie maande later 'n ander isotoop van Fl vervaardig en die sintese in 2004 en 2006 bevestig. In 2004 het die Gesamentlike Instituut vir Kernnavorsing die sintese van hierdie element deur 'n ander metode bevestig (die chemiese identifisering op finale vervalprodukte van die element). Flerovium word soms eka-lood genoem aangesien die eienskappe daarvan volgens veronderstelling soortgelyk is as dié van lood. Daar word verwag dat dit 'n sagte, digte metaal is wat in lug verweer met 'n smeltpunt van ongeveer 200 grade Celsius. Flerovium kan vervaardig word deur plutonium-244 teikens met kalsium-48-swaarioonstrale te bombardeer. Die vervaardiging van flerovium-298 sou baie moeilik wees, omdat kerne wat na 114 protone en 184 neutrone optel nie in weegbare hoeveelhede beskikbaar is nie.


Wladimir Iljitsj Lenin (Russies: Владимир Ильич Ленин; 22 April [O.S. 10 April] 1870 – 21 Januarie 1924), was ’n Russiese rewolusionêr, skrywer, regsgeleerde, stigter van die Bolsjewisteparty, leier van die Oktober-rewolusie, stigter van die Sowjetunie en die eerste leier van die Russiese Sosialistiese Federale Sowjetrepubliek. "Lenin" was een van sy skuilname as rewolusionêr en is waarskynlik ’n verwysing na die rivier Lena. Hy is gebore as Wladimir Iljitsj Oeljanof (Владимир Ильич Ульянов). As hoof van die Bolsjewiste het hy die Rooi Leër na oorwinning gelei in die Russiese Burgeroorlog en daarna die wêreld se eerste amptelike sosialistiese staat gestig. Uit sy uitgebreide teoretiese en filosofiese bydraes tot Marxisme is Leninisme gebore. Hy het op 21 Januarie 1924 in sy datsja, 'n voormalige herehuis, in Gorki Leninskije gesterf ná ’n aantal beroertes. Sy gebalsemde liggaam is op permanente tentoonstelling in Moskou. Hy is deur Josef Stalin opgevolg as partyleier.


Lombardye (Italiaans en Lombardies: Lombardia) is een van twintig administratiewe streke in Italië, geleë in die noorde van die land tussen die meer Lago Maggiore, die Porivier en die Gardameer. Lombardye grens in die weste aan Piëmont, in die noorde aan Switserland, in die noordooste aan Trentino-Suid-Tirol, in die ooste aan Veneto en in die suide aan Emilia-Romagna. Met 'n oppervlakte van 23 884 km² is Lombardye die vierde grootste administratiewe streek in Italië (na Sisilië, Sardinië en Piëmont). Die bevolking beloop sowat tien miljoen. Die streek se administratiewe setel en grootste stedelike nedersetting is Milaan (Milano in Italiaans). Lombardye word administratief onderverdeel in elf provinsies - Bergamo, Brescia, Como, Cremona, Lecco, Lodi, Mantua, Monza en Brianza, Pavia, Sondrio, Varese en in die Metropolitane Stad Milaan. Lombardye, wat slegs sowat agt persent van Italië se oppervlakte beslaan, genereer as die land se ekonomiese spilpunt meer as 25 persent van die bruto binnelandse produk (BBP) en sowat 25 persent van die nywerheidsproduksie.


Jeanne Bates (21 Mei 1918 – 28 November 2007) was 'n Amerikaanse aktrise. Sy was bekend vir haar rolle in die rolprente The Phantom (1943), Eraserhead (1977), Die Hard 2 (1990), en Mulholland Dr. (2001). 1943: The Phantom 1943: The Chance of a Lifetime 1944: The Racket Man 1944: The Black Parachute 1944: The Soul of a Monster 1944: Sundown Valley 1944: Sergeant Mike 1946: The Mask of Diijon 1977: Eraserhead 1990: Die Hard 2 1991: Mom 2001: Mulholland Dr. 1957: The Restless Gun 1959: One Step Beyond 1961: Ben Casey 1974: Kodiak 1958: Hi, Grandma! 1973: Topper Returns 1978: Getting Married Jeanne Bates in die Internet-rolprentdatabasis


Die Paralimpiese Somerspele 2032 (Engels: 2032 Summer Paralympics) sal na verwagting tussen 24 Augustus en 5 September 2032 in Brisbane, Australië, aangebied word. Dit sal die 19de aanbieding van die Paralimpiese Somerspele en die eerste keer wees dat Brisbane die spele gaan organiseer. Die opening- en sluitingseremonies sal in The Gabba-krieketveld in Brisbane plaasvind. Soos gebruiklik sal die lande in alfabetiese volgorde die stadion instap met Griekeland eerste en die gasheer Australië laaste, maar aangesien die plaaslike taal Engels is, sal dié taal se alfabet gebruik word om die volgorde te bepaal. Die Olimpiese Somerspele 2032 sal tussen 23 Julie en 8 Augustus 2032 in Brisbane gehou word. As deel van 'n formele ooreenkoms tussen die Internasionale Paralimpiese Komitee en die Internasionale Olimpiese Komitee uit 2001 is die wenner van die bod vir die Olimpiese Somerspele 2032 ook die gasheer vir die Paralimpiese Somerspele 2032. Brisbane is op 21 Julie 2021 in Tokio deur die Internasionale Olimpiese Komitee gekies as gasheer vir die Olimpiese Somerspele in 2032. Dié stad was reeds voor die amptelike toekenning gunsteling om die Spele aan te bied.


Die Államvédelmi Hatóság of ÁVH (Afrikaans: Staatsveiligheidsowerheid of Staatsbeskermingsowerheid) was die naam van die Hongarye se veiligheidsdiens van 1948 tot 1956. Geargiveerde data wat verband hou met die ÁVH word beskikbaar gestel deur die Historiese Argiewe van die Hongaarse Staatsveiligheid. Tot 1948 is die ÁVH die Magyar Államrendőrség Államvédelmi Osztálya of ÁVO (Departement van die Hongaarse Staatsveiligheidsdiens en Polisie) genoem, maar nadat die kommuniste hul mag gekonsolideer het, is die ÁVO deur die ÁVH vervang. Vanaf 28 Desember 1948 is die hoof van die ÁVH, Gábor Péter, in die Raad van Ministers aangestel. Trouens, die ÁVH was in praktyk tot 'n ministerie verhef. Die beheer wat die Ministerie van Binnelandse Sake tot op daardie stadium oor die ÁVO/ÁVH gehad het, is opgehef. Vanaf daardie datum het die ÁVH ook beheer oor die Grenspolisie bekom. Die ÁVH, soos sy voorganger, die ÁVO, het 'n berugte reputasie opgebou. Dit was die rede waarom Hongarye se nuwe premier, Imre Nagy, op 21 Julie 1953 gepoog het om die mag van die ÁVH drasties te beperk.


Joseph Conrad (1857–1924), was 'n Engelse roman- en prosaskrywer wat in Pole gebore is. Hy word as een van die belangrikste Engelse skrywers van die vroeë 20ste eeu beskou. Sy romans handel dikwels oor die see en kolonialisme, asook die morele probleme wat daarmee gepaardgaan. Sy bekendste romans is Heart of Darkness, Lord Jim, Nostromo en The Secret Agent. Józef Teodor Konrad Korzeniowski is op 3 Desember 1857 in Berdychif, Rusland (tans Oekraïne) gebore. Hy is op 11 wees gelaat en sy oom het hom verder grootgemaak. Op 16 trek hy na Marseille waar hy 'n seeman word. Hy het eers in sy 20's geleer om Engels goed te praat, en het dus altyd 'n Poolse aksent gehad. Hy word 'n Britse burger in 1886 en vestig hom in 1895 (op 37) in Londen. In 1896 trou Conrad met die Engelse Jessie George. Die egpaar het twee seuns gehad, John en Borys. Hy het ook 'n geruime tyd in Bretagne op die eiland Enez-Veur gewerk. Op die eiland is 'n straat, Rue Joseph Conrad, na hom vernoem.


Rooiwit Oberhausen is 'n sokkerklub uit die Duitse stad Oberhausen. In 1904 smelt Emschertaler SV en Oberhausener TV 1873 saam om Oberhausener SV te vorm. Die nuwe klub smelt op sy beurt saam met Viktoria Styrum BV om so SpVgg 1904 Oberhausen-Styrum te vorm. Binne 6 maande verlaat 'n aantal spelers die klub om 1. FC Mülheim-Styrum te vorm en in 1934 word die huidige naam aangeneem. In die 1968/69-seisoen het die span die Regionalliga Wes gewen en is sodoende na die Bundesliga gepromoveer waar die span vier seisoene deurgebring het. Drie spelers het al die Duitse nasionale span gehaal terwyl hulle vir Oberhausen gespeel het. Amptelike klubblad Abseits Guide to German Soccer


Gifhorn is 'n stad in die deelstaat Nedersakse, Duitsland met sowat 41 300 inwoners. Die stad maak deel uit van die Groter Metropolitaanse Gebied van Hannover-Brunswyk-Göttingen en lê sowat 20 kilometer van Brunswyk af. Hierdie artikel is ’n saadjie. Voel vry om Wikipedia te help deur dit uit te brei.


Die Pretoria-Tshwanenaamverandering is formeel begin toe die Raad van die Stad van Tshwane Metropolitaanse Munisipaliteit gedurende sy vergadering op 7 Maart 2005 besluit het om die Stad van Tshwane formeel as 'n geografiese pleknaam te registreer op die databasis van die Suid-Afrikaanse Geografiese Name Raad (SAGNR) in terme van die SAGNR Wet 118 van 1998. Die Stad van Tshwane Metropolitaanse Munisipaliteit, waarin Pretoria, en 'n aantal omliggende dorpe geleë is, bestaan sedert 6 Desember 2000. [1]. Op 6 April 2005 is 'n kennisgewing in die koerante Beeld, Pretoria News en die Sowetan gepubliseer waarin die Raad kennis gegee het van sy besluit, en die publiek uitgenooi is om binne twee weke menings, sienings, opmerkings en/of voorstelle ten opsigte van die besluit skriftelik aan die Raad oor te dra. Op 26 Mei 2005 het die Suid-Afrikaanse Geografiese Name Raad, wat gekoppel is aan die Direktoraat vir Erfenis in die Department van Kuns en Kultuur, toestemming verleen dat die naam van Pretoria na Tshwane verander mag word. Hoewel die naamverandering deur die raad goedgekeur is, is dit teen die einde van 2006 nog nie deur die Minister van Kuns en Kultuur, Pallo Jordan goedgekeur nie.


FC Ingolstadt 04 is 'n Duitse sokkerklub uit Ingolstadt in Beiere. Die klub het in 2004 ontstaan na 'n samesmelting tussen ESV Ingolstadt en MTV Ingolstadt. FC Viktoria Ingolstadt is in 1919 gestig en 2 jaar later herdoop na VfR Ingolstadt. In 1925 smelt die klub saam met Turnverein 1861 Ingolstadt en word so VfB Ingolstadt-Ringsee. Van 1936 tot 1938 speel die klub in die hoogste klas, die Gauliga. Na die Tweede Wêreldoorlog is die klub op 26 Desember 1946 heropgerig as VfL Ingolstadt-Ringsee en verander in 1951 sy naam in Erster SV Ingolstadt-Ringsee. In 1953 verander die klub sy naam vir die laaste keer en word Eisenbahner -Sportverein Ingolstadt-Ringsee e.V., kortweg ESV Ingolstadt. In 1979 promoveer die klub na die 2. Bundesliga, toevallig een van die twee seisoene wat die klub se stadsgenoot MTV Ingolstadt ook in die 2. Bundesliga was. Die klub is in 2004 bankrot verklaar en die sokkerspelers van die span en die sokkerspelers van MTV Ingolstadt het saam FC Ingolstadt 04 gevorm. Die terrein van die ESV-stadion word nog deur die nuwe klub se reserwes gebruik.


Eldfell is 'n vulkaan van ongeveer 200 m hoog, op die eiland van Heimaey in Ysland. Die dorp Vestmannaeyjar is naby die vulkaan geleë. Hierdie artikel is ’n saadjie. Voel vry om Wikipedia te help deur dit uit te brei.


TSV 1860 München is 'n sportklub uit die Duitse stad München. Van die sportsoorte wat die klub bied, is hulle sokkerafdeling die grootste en bekendste. Die klub is op 15 Augustus 1848 as Münchner Turnverein gestig, maar is kort daarna verbied weens republikeinse aktiwiteite. Op 17 Mei 1860 is die sportklub opnuut gestig. In 1898 is die naam verander in Turnverein München von 1860 en in 1911 het die leeu op die klub se wapen verskyn. Vanaf die 2005/2006-seisoen deel 1860 München die nuwe Allianz Arena met FC Beiere München. Voorheen was die span se tuisveld die Olimpiese stadion in München. Duitse sokkerkampioen 1966 DFB-Pokal 1942, 1964 Amptelike klubblad Abseits Guide to German Soccer


Hierdie artikel handel oor steentjies wat in die niere voorkom. Sien Jade vir die artikel oor die edelgesteente. Nierstene is vastestofneerslae van opgeloste minerale in urine wat in die nier of ureter gevind word. Hulle wissel in groottes van so klein as 'n korreltjie sand tot so groot as 'n grondboontjie. Nierstene verlaat tipies die liggaam saam met die urienstroom; as hulle groot word voor uitskeiding (in millimeter ordegroottes), kan die verstopping van 'n ureter voorkom en kan die ophoop van urine baie pyn veroorsaak wat oor die algemeen in die sy, laer buik en lies gevoel kan word. Daar bestaan geen verband tussen nierstene en galstene nie. Konvensionele wysheid het tot dusver aangedui dat die inname van te veel kalsium die ontwikkeling van nierstene kan vererger, aangesien die meeste nierstene bestaan uit kalsiumoksalaat, gewoonlik in die monohidraatvorm (Whewelliet). Daar bestaan egter sterk bewyse wat aandui dat lae-kalsiumdiëte verbind kan word met 'n hoër risiko wat ironies genoeg 'n laer risiko kan meebring. Die redes hiervoor lê waarskynlik by die suurgehalte van die urine.


Middelburg kan wees: Middelburg, België, deelgemeente van Maldegem in België Middelburg, eiland ('Eua), naam wat deur Abel Tasman aan 'n eiland in Tonga gegee is; nie meer in gebruik Middelburg, Mpumalanga, dorp in Suid-Afrika. (Voor 1994 bekend as Middelburg, Transvaal) Middelburg, Oos-Kaap, dorp in Suid-Afrika Middelburg, Suid-Holland, dorpie naby Reeuwijk in Nederland Middelburg, Zeeland, hoofstad van die Nederlandse provinsie Zeeland


Die Apostoliese Kerk – Aposteleenheid is 'n Kerk wat in 1955 in Suid-Afrika ontstaan het as gevolg van 'n skeuring met die Nuwe Apostoliese Kerk, maar wat ook verbind kan word met die Australiese kerk The Apostolic Church of Queensland, en die Suid-Afrikaanse Ou Apostoliese Kerk. In ongeveer 1925 word Hendrik Velde, die skoonseun van Apostel Carl George Klibbe uit die Ou Apostoliese Kerk geëkskommunikeer. Hy sluit aan by The Apostolic Church of Queensland wat hom as Apostel vir Afrika aanstel. Op 27 September 1956 sterf Velde in 'n motorongeluk in Wynberg, Kaapstad. Sy volgelinge kontak Apostel Zielke van The Apostolic Church of Queensland wat hulle beopdrag om in te skakel by die Erasmus groep. In 1913 verbreek Apostel Klibbe kontak met die Nuwe Apostoliese Kerk, en word hy in 1915 geëkskommunikeer deur die Hoofapostel, Hermann Niehaus. In Klibbe se plek word George Heinrich Wilhelm Schlaphoff aangestel as Apostel. Schlaphoff word die Apostel van die lede van die kerk wat besluit het om nie Klibbe te volg nie. Met die dood van Hoofapostel Niehaus word hy opgevolg deur Johann Gottfried Bischoff.


'n Klooster is 'n gebouekompleks met woonvertrekke en werkplekke waarin mense – meestal monnike en nonne – hulle toewy aan 'n leefwyse wat van die wêreldlike sfeer afgesonder en heeltemal op die beoefening van 'n bepaalde godsdiens toegespits is. Die huidige Afrikaanse, Nederlandse en Duitse terme klooster en Kloster is afgelei van die Latynse claustrum (letterlik "afgeslote plek"). Later het hierdie Latynse term veral na die tipiese kruisgang van die westerse kloosterargitektuur begin verwys. Die Latynse wortel leef in tale soos Engels (cloister), Frans (cloître), Italiaans (chiostro) en Spaans (claustro) in hierdie spesifieke betekenis voort. In Nederlands en Duits is die term egter veralgemeen en verwys nou na die hele kloostergebou of die instelling as sulks. In die westerse kultuur staan veral Christelike kloosters bekend wat grotendeels met die Rooms-Katolieke en die Ortodokse Kerke verbind word, alhoewel daar ook Protestantse (soos die Duitse vroueklooster Ebstorf) en ekumeniese (soos die Franse gemeenskap van Taizé) kloostergemeenskappe bestaan. Protestantse kloosters in Duitsland was oorspronklik instellings vir ongetroude adellike vroue of ongetroude dogters van predikante.


'n Dokumentbestuurstelsel (DBS) is 'n rekenaarstelsel (of stel rekenaarprogramme) wat gebruik word om tred te hou van elektroniese dokumente en/of beeldmateriaal of papierdokumente. Die begrip oorvleuel ietwat met ander begrippe soos inhoudsbestuurstelsels en word dikwels beskou as 'n onderdeel van ondernemingsbestuurstelsels en hou ook verband met digitale batebestuur, dokumentskandering, en werkvloeistelsels. 'n Dokumentbestuurstelsel sal tipies sommige of al die volgende kwessies aanspreek: Aan die begin van die 1980's het 'n aantal handelaars begin om stelsels te ontwikkel om papiergebaseerde dokumente te bestuur. Aanvanklik is dit hoofsaaklik ontwerp om die skandering van dokumente, die stoor, indeksering en opsporing daarvan te vergemaklik maar het geleidelik gegroei om elektroniese dokumentasie, saamwerkgereedskap, sekuriteit- en ouditeringvermoëns in te sluit. Dokumentbestuurstelsels verskaf tipies stoor-, weergawebeheer-, metadata-, sekuriteit- asook indeksering- en opsporingsvermoëns. Metadata Metadata word tipies vir elke dokument gestoor. Metadata mag byvoorbeeld die datum waarop die dokument gestoor is insluit asook die identiteit van die gebruiker wat dit gestoor het. Die DBS kan ook outomaties metadata uit die dokument onttrek of die gebruiker vra om die metadata in te sleutel.


SV Blouwit Berlyn is 'n sportklub uit die Tempelhof-distrik van Berlyn, die hoofstad van Duitsland, veral bekend vir sy sokkerafdeling. Behalwe sokker, het die klub ook 'n afdeling vir handbal. Die klub se oudste voorganger was Berliner FC Vorwärts 1890, wat op 2 November 1890 gestig is. Die klub was 'n stigterslid van die Duitse sokkerbond in Leipzig in 1900. Vorwärts het die Berlynse kampioenskap in 1902, 1903 en 1921 gewen. Die klub het ook sy grootste sukses in 1921 behaal toe dit die eindstryd om die Duitse kampioenskap gehaal het, waar daar met 0-5 teen 1. FC Neurenberg verloor is. Die klub het in dieselfde jaar 4 lede vir die Duitse nasionale sokkerspan gelewer. Die ander voorganger was Berliner Thor- und Fussball Club Union 1892 (BTuFC Union), wat op 8 Junie 1892 gestig is. Hierdie klub was ook 'n stigterslid van die Duitse sokkerbond in Leipzig in 1900 en het in 1905 die Duitse kampioen geword deur Karlsruher FV met 2-0 in die eindstryd te verslaan. Die twee klubs het op 27 Junie 1927 saamgesmelt om Sportlichen Vereinigung Blau-Weiß 1890 Berlin te vorm.


Ucero is 'n munisipaliteit in die provinsie Soria in die Spaanse outonome gebied Kastilië en León. Hierdie Spanje-verwante artikel is 'n saadjie. U kan help deur dit uit te brei.


Langa de Duero is 'n munisipaliteit in die provinsie Soria in die Spaanse outonome gebied Kastilië en León. Hierdie Spanje-verwante artikel is 'n saadjie. U kan help deur dit uit te brei.


Blitz BASIC 'n programmeertaal gebaseer op die rekenaartaal BASIC. Dit was in ongeveer 1991 eers op die Commodore-Amiga beskikbaar. Tans is Blitz BASIC vir diverse ander bedryfstelsels beskikbaar, o.m. vir Linux, Apple Mac en Windows. Blitz BASIC is hoofsaaklik geskik om spelletjies te ontwikkel. Die taal het veel ingeboude funksies om met geluid en beelde om te gaan. Die eerste Blitz BASIC is in Nieu-Seeland deur Acid Software vir die Amiga ontwikkel. Alhoewel Blitz BASIC die algemeen bekende term is, is daar die afgelope paar jaar nuwe variasies van Blitz BASIC op die mark gekom: Blitz BASIC BlitzPlus Blitz3D BlitzMax Blitz Basic is in Oktober 2000 op Windows beskikbaar gestel. Toe Blitz BASIC met enkele uitgawes van Engelse rekenaartydskrifte versprei is, het dit heelwat nuwelinge gelok. Die oorspronklike Blitz BASIC word nie verder ontwikkel nie. Die advies is om die gratis verkrygbare BlitzMax te gebruik. Dit is 'n versie van BlitzPlus met ekstra 3D-moontlikhede, en is 'n direkte mededinger van Dark Basic. Blitz3D gebruik nog steeds DirectX7 en daardeur kan Blitz3D spelletjies op ou rekenaars gespeel word.


Deza is 'n munisipaliteit in die provinsie Soria in die Spaanse outonome gebied Kastilië en León. Hierdie Spanje-verwante artikel is 'n saadjie. U kan help deur dit uit te brei.


Gemenedrukbuis- direkte brandstofinspuiting is 'n moderne weergawe van 'n direkte inspuitstelsel vir dieselenjins. Dit bestaan uit 'n hoëdruk (1000+ bar) drukbuis wat indiwiduele solenoïedaangedrewe kleppe voer eerder as 'n laedruk brandstofpomp wat 'n spuitstuk voer of 'n hoëdruk brandstofvoerlyn met meganiese kleppe wat deur nokke op 'n nokas beheer word. Derde generasie gemenedrukbuisdieselenjins het deesdae piëso-elektriese inspuiters wat selfs meer akkuraat is met brandstofdrukke so hoog as 180 MPa / 1800 bar. Die prototipe van die gemenedrukbuisstelsel is in die laat 1960's deur Robert Huber van Switserland ontwikkel. Daarna het Dr. Marco Ganser van die Switserse Federale Instituut van Tegnologie die tegnologie verder ontwikkel. In die middel negentigs het Dr. Shohei Itoh en Masahiko Miyaki van Denso Corporation, 'n Japannese vervaardiger van motoronderdele, die gemenedrukbuisstelsel vir swaarvoertuie ontwikkel en uiteindelik aangepas vir hul eerste praktiese toepassing naamlik die ECD-U2-gemenedrukbuisstelsel, wat op die Hino Raising Ranger-wa geïnstalleer is en in 1995 verkoop is. Die moderne elektronies beheerde gemenedrukbuisstelsel werk op dieselfde beginsel maar word beheer deur 'n elektroniese beheereenheid wat die inspuiter elektronies, eerder as meganies, oopmaak.


Die flitspunt of vlampunt van 'n chemiese stof is die laagste temperatuur waarby die stof genoeg damp afgee om te ontbrand wanneer dit in kontak kom met die suurstof van die lug en 'n ontstekingsbron. Die flitspunt moet nie verwar word met die selfontbrandingstemperatuur nie. Hierdie temperatuur is die temperatuur waarby 'n damp/lug-mengsel spontaan sal ontbrand. Die flitspunt is 'n aanduiding van hoe geredelik 'n vonk of gloeiende voorwerp 'n brand in teenwoordigheid van die stof sal laat ontstaan. Eter het 'n flitspunt van -45 °C. Selfs as dit in 'n koelkast bewaar word, kan voldoende damp vrygestel word om 'n ontploffing te veroorsaak. Die damp kan ontbrand deur 'n vonk van die skakelaar wat die lampie bedien. Eter moet daarom in 'n koelkas gehou word wat bestand is teen ontploffings en waarin alle elektriese onderdele afgeskerm is. Andere stowwe: asetoon: -19 °C petrol: tussen 21 °C en 55°C 70% etanol: 21 °C metanol: 11 °C Diesel het 'n hogere flitspunt as petrol en is daardeur minder gevaarlik.


Hierdie artikel verskaf drie lyste van lande van die wêreld gerangskik volgens hulle nominale per capita Bruto Binnelandse Produk, die waarde van alle finale goedere en dienste wat in 'n land in 'n gegewe jaar geproduseer word gedeel deur die gemiddelde bevolking vir dieselfde jaar. Die syfers wat hier verskaf word neem nie verskille in lewenskoste in verskillende lande in ag nie en die syfers kan heelwat van jaar tot jaar wissel. Sulke wisselinge kan 'n land se rang beduidend van een jaar na die ander beïnvloed; selfs al maak dit nie 'n groot verskil aan die lewenstandaard van die land se inwoners nie. Vergelykings van nasionale welvaart word ook baie keer gemaak op grond van koopkragpariteit wat die verskille in lewenskoste in verskillende lande in ag neem (Sien Lys van lande volgens BBP (koopkragpariteit) per capita). Die "IMF" kolom verskaf die geskatte data vir die jaar 2007 vir lede van die Internasionale Monetêre Fonds (plus die Hong Kong Spesiale Administratiewe gebied), waarvoor daar ook data beskikbaar is. Die "WB" kolom verskaf die data vir die jaar 2006 soos deur die Wêreldbank bereken.


Die Stars is 'n Kanadese indiepop-musiekgroep wat oorspronklik deur die sanger Torquil Campbell en die klawerbordspeler Chris Seligman in Toronto (Ontario, Kanada) gestig is. Die groep het hulle later in New York Stad en uiteindelik in Montreal gevestig. Die Stars se musiek is as beautiful, eloquent indie pop beskryf wat deur 'n oorvloedige instrumentasie, ratse produksie en afmeng, verhalende lirieke en sagte, maar genuanseerde sang gekenmerk word. Die groep se musiekstyl het vanuit elektroniese popmusiek soos op die snit Nightsongs (wat op die etiket Le Grand Magistery vrygestel is) tot 'n meer rockgebaseerde instrumentasie op hulle laaste twee langspelers ontwikkel en weerspieël die invloed van die sanger en kitaarspeler Amy Millan en die basspeler Evan Cranley (wat voor die opname van die album Heart [Paper Bag Records] by die groep aangesluit het) en die tromspeler Pat McGee wat sedert die langspeler Set Yourself on Fire 'n lid van die Stars is. Die Stars se eerste kommersiële sukses was die langspeler Set Yourself on Fire en die enkelsnit Ageless Beauty wat albei in 2004 vrygestel is.


Pous Pelagius kan verwys na een van twee pouse van die Rooms-Katolieke Kerk nl: Pous Pelagius I (556 – 561). Pous Pelagius II (579 – 590).


Hierdie artikel handel oor die kleur Violet. Sien gerus Violet (dubbelsinnig) vir ander betekenisse van die term. Violet (vernoem na die blom; sien viooltjie) verwys na enige van 'n groep rooierig-blou of blouerig-pers kleure. Spesifiek verwys dit na die kleur van lig op die rand van die sigbare spektrum aan die kortgolflengte kant. Ware spektrale violet kan nie op 'n rekenaarskerm voortgebring word nie. Jy kan die kleur sien deur byvoorbeeld na die refleksie van 'n buislig in 'n CD te kyk. Sien ook: Ultraviolet. Volgens verskeie kleurskemas word violet as volg (slegs by benadering) voorgestel: Die gevoel van violet wat deur kortgolflengte lig veroorsaak word kom ietwat pers voor, asof dit ook lang (rooi) golflengtes bevat. Die rede hiervoor is dat die langgolflengte ("rooi") reseptore in die menslike retina sensitief is vir golflengtes in beide die violet-omgewing en die rooi-omgewing. Violet word daarom ervaar as 'n stimulus van beide die rooi en blou keëls.


'n Monolitiese kern is die sentrale onderdeel van 'n bedryfstelsel wat in 'n enkele proses geïmplementeer is wat in 'n enkele adresruimte van 'n rekenaarstelsel loop. Die opneem van alle bedryfstelselkernfunksies in 'n enkele proses is dat dit vanuit elke ander kernfunksie moontlik is om 'n afsonderlik gedefinieerde funksie te roep. Dit maak die ontwikkeling en beheer van so 'n stelsel betreklik eenvoudig.


Blacos is 'n munisipaliteit in die provinsie Soria in die Spaanse outonome gebied Kastilië en León. Hierdie Spanje-verwante artikel is 'n saadjie. U kan help deur dit uit te brei.


Tardelcuende is 'n munisipaliteit in die provinsie Soria in die Spaanse outonome gebied Kastilië en León. Hierdie Spanje-verwante artikel is 'n saadjie. U kan help deur dit uit te brei.


DR 877, in die omgangstaal algemeen bekend as Fliegender Hamburger ("Vlieënde Hamburger"), was 'n dieselaangedrewe tweeledige spoorwa wat deur die Deutsche Reichsbahn-Gesellschaft (die spoorwegmaatskappy van die Duitse Ryk) vanaf 1933 op die roete tussen Berlyn en Hamburg gebruik is. Dit was die eerste stroombelynde trein wat vir 'n gereelde diens gebruik en van 'n verbrandingsenjin-spoorwa (oorspronklik DR 877, later modelreeks VT 04.0 van die Federale Duitse Spoorweë Deutsche Bundesbahn) voorsien is. Die spoorwa is in 1931 deur die Waggon- und Maschinenbau AG in Görlitz ontwerp en vervaardig. Die trein het oor 98 sitplekke in twee ruim tweedeklas-kompartemente en 'n verversingslokaal met vier sitplekke beskik. Om hul eksklusiwiteit te beklemtoon was die spoorwaens net soos die bekende Rheingold-sneltrein room- en perskleurig. Die gereelde treindiens is op 15 Mei 1933 tussen die Berlynse stasie Lehrter Bahnhof en Hamburg se hoofstasie in bedryf gestel. Die afstand tussen dié twee stasies (286 kilometer) is in 'n reistyd van slegs 138 minute afgelê - 'n rekord wat eers 64 jaar later in Mei 1997 deur 'n ICE-hoëspoedtrein van die Deutsche Bahn AG (die huidige Duitse spoorwegmaatskappy) gebreek is.


Die Elarduspark-tennisklub is in Bostonstraat in Elarduspark, Pretoria, Suid-Afrika, geleë. Dit is geaffilieer by die GNTA (Gauteng-Noord-tennisvereniging) en SATA (die Suid-Afrikaanse Tennisvereniging). Die klub het ongeveer 150 lede en sewe bane, waarvan ses met spreiligte toegerus is. Mededingende en sosiale tennis word op Saterdae en weekaande (Dinsdag-, Woensdag- en Donderdagaande) gespeel. Die huidige voorsitter is Jurgen Behr, die sekretaresse Jeanette Nel en die tesouriere Lienza Reynolds. 25°49′29″S 28°15′30″O / 25.8247°S 28.2584°O / -25.8247; 28.2584 Spanne keil mekaar op in GN-tennisliga, Beeld, 3 Mei 2007. Elarduspark-tennisklub se webwerf Geargiveer 30 September 2007 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Alconaba is 'n munisipaliteit in die provinsie Soria in die Spaanse outonome gebied Kastilië en León. Hierdie Spanje-verwante artikel is 'n saadjie. U kan help deur dit uit te brei.


Die Belgiese nasionale rugbyspan verteenwoordig België op internasionale vlak in rugby. Die span het die eerste keer in 1930 ’n wedstryd gespeel en kon nog nie daarin slaag om vir die Rugbywêreldbeker te kwalifiseer nie. Rugby in België word geadministreer deur die Belgiese Rugbyfederasie. Die Belgiese rugbyspan is tans (17 Desember 2019) 27ste op Wêreldrugby se wêreldranglys gelys. Die Belgiese nasionale span het hulle eerste wedstryd op 1 Julie 1930 teen Nederland gespeel. België kon dié wedstryd met 6–0 wen. Alhoewel hulle in 1931 nie enige wedstryde gespeel het nie, het België van 1932 af vir vyf jaar lank elke jaar teen Nederland gespeel. In 1932 was die uitslag gelykop maar het die wedstryde in die 1930’s wat daarop gevolg het verloor. In 1937 het die span ook teen Italië en Duitsland gespeel. Die span het albei wedstryde verloor. In die 1950’s het België aangehou om teen Nederland te speel, sowel as teen Spanje. België het in die 1960’s daarin geslaag om teen Portugal ’n in gelykop te speel. In die 1970’s het hulle meeste van hulle wedstryde gewen en teen ’n groter aantal Europese nasies gespeel.


'n Sentrifugale pomp is 'n pomp wat 'n roterende stuwer gebruik om die snelheid van 'n vloeistof te verhoog. Sentrifugale pompe word gewoonlik gebruik om vloeistowwe deur 'n pypstelsel te verplaas. Die vloeistof gaan die stuwer binne naby aan die roterende as en word dan deur die stuwer radiaal na buite versnel in 'n uitstroombuis in waar dit die afstroompypwerk binnegaan. Die vroegste benaderde voorbeeld van 'n sentrifugale pomp is so vroeg as 1475 aangeteken in 'n verhandeling deur die Italiaanse Renaissance ingenieur, Francesco di Giorgio Martini Ware sentrifugale pompe het egter eers in die laat 1600's hul verskyning begin maak toe Denis Papin een met reguit lemme gebou het. Die geboë stuwerlem is deur die Britse uitvinder John Appold in 1851 bekendgestel. 'n Sentrifugale pomp werk op die beginsel van die omsetting van kinetiese energie van 'n vloeier na statiese druk. Hierdie aksie word deur die Bernoulli-beginsel beskryf. Die draaibeweging van die pompstuwer versnel die vloeistof vandat dit die stuwer se oog binnegaan totdat dit deur die lemme na die kant beweeg. Wanneer die vloeistof die stuwer verlaat word die momentum omgeskakel na statiese druk.


Villar del Río is 'n munisipaliteit in die provinsie Soria in die Spaanse outonome gebied Kastilië en León. Volgens die 2012-sensus het die munisipaliteit 'n bevolking van 165 inwoners. Hierdie Spanje-verwante artikel is 'n saadjie. U kan help deur dit uit te brei.


Die sferiese koördinatestelsel is 'n uitbreiding van die poolkoördinate na drie dimensies. In dié koördinatestelsel word 'n punt afgestip deur die koördinate (ρ, φ, θ) waar ρ afstand van die pool is, φ die hoek van die z-as (in Engels bekend as colatitude of zenith en gemeet van 0 tot 180°) en θ die hoek met die x-as (soos in die poolkoördinatestelsel). Die sferiese koördinatestelsel soortgelyk aan die breedtegraad- en lengtegraadstelsel wat op die aarde gebruik word, met die breedtegraad die komplement van φ, wat bepaal word deur δ = 90° − φ, en die lengtegraad wat bereken word as l = θ − 180°. Die drie sferiese koördinate word omgeskakel na Cartesiese koördinate deur x = ρ sin  ϕ cos  θ {\displaystyle x=\rho \,\sin \phi \,\cos \theta } y = ρ sin  ϕ sin  θ {\displaystyle y=\rho \,\sin \phi \,\sin \theta } z = ρ cos  ϕ {\displaystyle z=\rho \,\cos \phi } Wattenberg, Frank (1997).


KDE (K Desktop Environment) (ˌkeɪˌdiːˈiː) is 'n vrye-sagteware projek wat poog om 'n kragtige sisteem vir 'n maklik bruikbare werkskermomgewing te wees. Die doel van die projek is om basiese werkskermfunksies en toepassingsprogrammatuur vir die gewone gebruiker te skep, asook om die nodige nutsgoed en dokumentasie aan programmeerders te verskaf sodat hulle hul eie toepassingsprogrammatuur vir die omgewing kan ontwikkel. In hierdie opsig dien die KDE-projek as 'n oorkoepelende organiseringsnetwerk vir verskeie selfstandige toepassingsprojekte soos bv. Amarok, K3b, KOffice en vele meer... KDE is in 1996 begin deur Matthias Ettrich, terwyl hy studeer het aan die Eberhard Karls Universiteit van Tübingen. Op daardie stadium was daar sekere aspekte van die UNIX werkskerm wat hom struwelinge besorg het. Een van sy grootste kwellings was dat geen van die werkskermprogrammatuur eenvormig gelyk of opgetree het nie. Hy het toe voorgestel dat daar 'n volledige werkskermomgewing geskep word wat bestaan uit elemente wat die gebruiker kon aanvaar sou deurgaans dieselfde lyk en optree. Hy wou ook hierdie omgewing so gebruikersvriendelik as moontlik maak. Hierdie voorstel het baie belangstelling op die internet gelok, en so was die KDE-projek toe gebore.


Die raaf (Corvus corax) is ’n groot, swart sangvoël. Hulle word in die Noordelike Halfrond aangetref en is die lede van die familie Corvidae wat die wydste verspreid is. Daar is minstens agt subspesies wat nie veel in voorkoms verskil nie, maar daar is aansienlike genetiese verskille tussen die bevolkings van verskillende streke. Dit is een van die grootste Corvidae-spesies en moontlik die swaarste sangvoël; ’n volwasse raaf is sowat 63 cm lank en weeg omtrent 1,2 kg. Hulle kan 21 jaar lank in die natuur oorleef. Jong voëls kan in swerms voorkom, maar hulle vorm daarna pare vir die res van hul lewe. Rawe bestaan al duisende jare lank saam met die mens en is in sommige gebiede so talryk dat hulle as ’n plaag beskou word. Deel van hul sukses as ’n spesie is vanweë hul omnivore dieet. Hulle is ook baie goed daarin om kos te vind, veral aas, insekte, graan, bessies, vrugte, klein diertjies en afvalkos. Rawe is buitengewoon intelligent. Hulle was deur die eeue die onderwerp van mitologie, folklore, kuns en letterkunde.


Max Verstappen (gebore 30 September 1997) is 'n Belgies-Nederlandse professionele motorrenjaer wat vir die Red Bull-span in Formule Een Grands Prix jaag. Hy is die seun van oud-Formule 1-renjaer Jos Verstappen. In 2021 is hy as wêreldkampioen gekroon nadat hy 10 wedrenne, twee meer as die heersende kampioen Lewis Hamilton, gewen het. Sy vorige beste F1-seisoen was in 2019, met oorwinnings in die Oostenrykse, Duitse en Brasiliaanse Grands Prix. Max Verstappen is op 30 September 1997 in Hasselt, België, gebore. Sy familie het lank 'n skakel met motorsport gehad: sy vader, Jos Verstappen, is 'n Nederlandse voormalige Formule 1-jaer, sy Belgiese moeder, Sophie Kumpen, was aktief en suksesvol in karting en as renjaer en sy kleinneef, Anthony Kumpen, is 'n Belgiese beroepsrenjaer. Verstappen woon sedert Oktober 2015 in Monaco maar sê dat dit nie om belastingredes is nie.


Die Nice-model is ’n scenario vir die evolusie van die Sonnestelsel. Dit is genoem na die ligging van die Observatoire de la Côte d'Azur in Nice, Frankryk, waar dit aanvanklik ontwikkel is. Daarvolgens het die groot gasplanete uit ’n aanvanklik kompakter stelsel na hul huidige posisies migreer, lank ná die opklaring van die aanvanklike protoplanetêre gasskyf. Dit verskil van vroeëre modelle oor die vorming van die Sonnestelsel. Hierdie planetêre migrasie word gebruik as verduideliking van historiese gebeure soos die Groot Bombardement van die binneste planete, die ontstaan van die Oort-wolk en die bestaan van groepe of gordels klein liggame soos die Kuiper-gordel, trojane en trans-Neptunus-voorwerpe. Omdat dit baie kenmerke van die Sonnestelsel verduidelik, word dit wyd aanvaar as die huidige mees realistiese model vir die Sonnestelsel se vroeë evolusie, hoewel alle planetêre wetenskaplikes dit nie steun nie. Die oorsprong van die Nice-model is drie geskrifte wat in 2005 in die wetenskaptydskrif Nature gepubliseer is deur ’n groep internasionale wetenskaplikes: Rodney Gomes, Hal Levison, Alessandro Morbidelli en Kleomenis Tsiganis.


Alfred and Emily is 'n deels feitelike en deels fiktiewe boek van Doris Lessing wat die eerste keer in 2008 gepubliseer is. Dit is gebaseer op die lewens van Lessing se ouers, bevattend uit 'n novelle wat spekuleer oor hoe haar ouers se lewens sou uitgespeel het indien die Eerste Wêreldoorlog nooit plaasgevind het nie, en 'n nie-fiktiewe hervertelling van hoe haar ouers se lewens in die werklikheid uitgespeel het. Hierdie artikel is ’n saadjie. Voel vry om Wikipedia te help deur dit uit te brei.


Mrs Dalloway is 'n roman deur Virginia Woolf geskryf wat die eerste keer in 1925 gepubliseer is. Saam met James Joyce se Ulysses is hierdie roman deurslaggewend vir wat in Engels bekend staan as die "stream of consciousness" narratiewe styl. Dit is saamgestel uit twee kortverhale wat Woolf voorheen geskryf het, naamlik "Mrs Dalloway in Bond Street" en die onvoltooide "The Prime Minister". Woolf gebruik die roman om in-diepte ondersoek in te stel op 'n enkele dag in die lewe van 'n vroulike protagonis, Clarissa Dalloway, wat omgaan in hoë Londense sosiale kringe in die tydperk direk na die Eerste Wêreldoorlog. Deur die loop van hierdie enkele dag voer Clarissa al die planne uit wat nodig is vir haar om gasvrou by 'n partytjie te wees daardie aand. Soos wat die roman se enkele dag ontvou, gebruik Woolf terugflitse en narratiewe insigte by al haar karakters se gedagtes om Clarissa se sentrale storie te ontwikkel en verruim. Een ander karakter wat baie baat by hierdie narratiewe ontwikkeling is Septimus Warren Smith, wat lei aan post-traumatiese spanningsindroom (toe nog nuut bekend as "shell-shock"), en wat geposisioneer word as 'n meer angstige manlike teenpool van die roman se vroulike protagonis.